02015931711050016 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1593 

17 Νοεμβρίου 2005 


Α ΠΟΦΑΣΕΙ Σ 

Αριθμ. 113172 

Σύστημα Πιστοποίησης Εκπαιδευτών Ενηλίκων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

2. Την υπ’ αριθμ. Υ1/10.03.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων» (ΦΕΚ 513Β/ 
10.3.2004). 

3. Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (ΦΕΚ 163/Α/16.6.1989) όπως ισχύει. 

4. Το π.δ. 178/2000 (ΦΕΚ 165 Α 14.7.2000) «Οργανισμός 
του Υπουργείου Εθνικής Οικονομίας». 

5. Το π.δ. 81/20.3.2002 (ΦΕΚ 57, τ.Α, 21.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

6. Την υπ’ αριθμ. 37930/ΔΙΟΕ1264 (ΦΕΚ 1432/Β/ 
14.10.2005) «Καθορισμός αρμοδιοτήτων του Υφυπουρ¬ 
γού Οικονομίας και Οικονομικών» κοινή απόφαση του 
Πρωθυπουργού και του Υπουργού Οικονομίας και Οι¬ 
κονομικών. 

7. Τις διατάξεις του άρθρου 13 του ν. 2150/1993 «Εθνικό 
Ινστιτούτο Εργασίας και άλλες διατάξεις» (ΦΕΚ 98/Α). 

8. Τις διατάξεις του Άρθρου 18 παρ. 3 & 4 του ν. 
2224/1994 «Ρύθμιση Θεμάτων Εργασίας, συνδικαλιστικών 
δικαιωμάτων κλπ.» (ΦΕΚ 112/Α). 

9. Την υπ’ αριθμ. Ε2000/3405/28.11.2000 απόφαση 
σχετικά με την Έγκριση Κοινοτικού Πλαισίου Στήρι¬ 
ξης για τις Κοινοτικές Διαρθρωτικές Παρεμβάσεις 
στις περιφέρειες που υπάγονται στον Στόχο 1 στην 
Ελλάδα και ειδικότερα το Κεφ.4 παρ.3.1. περί αρμο¬ 
διότητας του Υπουργείου Εργασίας και Κοινωνικών 
Ασφαλίσεων, για τον συντονισμό των παρεμβάσεων 
που συγχρηματοδοτούνται από το ΕΚΤ στον τομέα 
της απασχόλησης. 

10. Τις Αποφάσεις της ΕΈ. με τις οποίες εγκρίθηκαν 
τα Επιχειρησιακά Προγράμματα του ΚΠΣ 2000- 2006, 


που εμπεριέχουν πόρους ΕΚΤ. και την απόφαση της 
Ευρ. Επιτροπής Ε (2001) 38/9.3.2001 που εγκρίνει το Ε.Π 
«Απασχόληση και Επαγγελματική Κατάρτιση». 

11. Το συμπλήρωμα προγραμματισμού του Ε.Π «Απα¬ 
σχόληση και Επαγγελματική Κατάρτιση» όπως εγκρί- 
θηκε με την απόφαση της 4ης Επιτροπής Παρακολού¬ 
θησης της 8.11.2004. 

12. Το ν. 2860/2000 «Διαχείριση, παρακολούθηση και 
Έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251Α/14.11.2000) όπως τροποποιήθηκε 
με το άρθρο 17 του ν. 3193/2003 (ΦΕΚ 266 Α/20.11.2003) 
και την παρ. 2 του άρθρου 15 του ν. 3260/2004 (ΦΕΚ Α 
151/6.8.2004). 

13. Το ν. 2874/2000 «Προώθηση στην απασχόληση και 
άλλες διατάξεις», άρθρο 3 (ΦΕΚ286Α/29.12.2000). 

14. Την υπ’ αριθμ. 107900/16.3.2001 κοινή υπουργική 
απόφαση (ΦΕΚ 599/τ.Β/21.5.2001), περί σύστασης και 
λειτουργίας της Ειδικής Υπηρεσίας Συντονισμού και 
Παρακολούθησης Δράσεων ΕΚΤ όπως τροποποιήθηκε 
με την υπ’ αριθμ. 190619/19.11.2003 (ΦΕΚ 1700 Β/19.11.2003) 
όμοια Απόφαση. 

15. Τις διατάξεις του άρθρου 22 του ν. 2469/1997 (Φ.Ε.Κ. 
38Α/14.3.1997) όπως τροποποιήθηκε και ισχύει με το 
άρθρο 21 παρ. 5 του ν. 2639/1998, με το άρθρο 23 παρ. 
2 του ν. 2819/2000 (Φ.Ε.Κ. 84Α/13.3.2000) και με το άρθρο 
34 του ν. 2874/2000 (Φ.Ε.Κ. 286Α/29.12.2000). 

16. Τις διατάξεις του π.δ. 67 (Φ.Ε.Κ. 61Α/21.4.1997) όπως 
τροποποιήθηκε και ισχύει. 

17. Τον με υπ’ αριθμ. 1260/1999 Κανονισμό του Συμ¬ 
βουλίου της 21.6.1999 «Περί γενικών διατάξεων για τα 
Διαρθρωτικά Ταμεία». 

18. Τον Κανονισμό 1159/2000 της Επιτροπής της 
30.5.2000 για τις δράσεις πληροφόρησης και δημοσιό¬ 
τητας που πρέπει να αναλαμβάνουν τα κράτη μέλη σχε¬ 
τικά με τις παρεμβάσεις των Διαρθρωτικών Ταμείων. 

19. Τον Κανονισμό 1784/99 του Ευρωπαϊκού Κοινο¬ 
βουλίου και του Συμβουλίου της 12/7/99 σχετικά με το 
Ευρωπαϊκό Κοινωνικό Ταμείο. 

20. Την υπ’ αριθμόν 112392/1.11.2004 (ΦΕΚ 1813/Β/ 
8.12.2004) κοινή απόφαση των Υπουργών Οικονομίας 
και Οικονομικών και Απασχόλησης και Κοινωνικής Προ¬ 
στασίας με θέμα «Τροποποίηση της υπ’ αριθμ. 112809/ 
18.6.2002 κοινής απόφασης των υπουργών Οικονομίας 
και Οικονομικών και Απασχόλησης και Κοινωνικής Προ- 

στασίας για το Ενιαίο Σύστημα Διαχείρισης, Αξιολόγη¬ 
σης, Παρακολούθησης και Ελέγχου των ενεργειών. 

8. Τις διατάξεις του Άρθρου 18 παρ. 3 & 4 του ν. 
2224/1994 «Ρύθμιση Θεμάτων Εργασίας, συνδικαλιστικών 
δικαιωμάτων κλπ.» (ΦΕΚ 112/Α). 

9. Την υπ’ αριθμ. Ε2000/3405/28.11.2000 απόφαση σχετι¬ 
κά με την'Εγκριση Κοινοτικού Πλαισίου Στήριξης για τις 
Κοινοτικές Διαρθρωτικές Παρεμβάσεις στις περιφέρειες 
που υπάγονται στον Στόχο 1 στην Ελλάδα και ειδικότε¬ 
ρα το Κεφ.4 παρ.3.1. περί αρμοδιότητας του Υπουργείου 
Εργασίας και Κοινωνικών Ασφαλίσεων, για τον συντονι¬ 
σμό των παρεμβάσεων που συγχρηματοδοτούνται από 
το ΕΚΤ στον τομέα της απασχόλησης. 

10. Τις αποφάσεις της Ε.Ε. με τις οποίες εγκρίθηκαν 
τα Επιχειρησιακά Προγράμματα του ΚΠΣ 2000- 2006, 
που εμπεριέχουν πόρους ΕΚΤ. και την απόφαση της 
Ευρ. Επιτροπής Ε (2001) 38/9.3.2001 που εγκρίνει το Ε.Π 
« Απασχόληση και Επαγγελματική Κατάρτιση». 

11. Το συμπλήρωμα προγραμματισμού του Ε.Π «Απα¬ 
σχόληση και Επαγγελματική Κατάρτιση» όπως εγκρί- 
θηκε με την απόφαση της 4ης Επιτροπής Παρακολού¬ 
θησης της 8.11.2004. 

12. Το ν. 2860/2000 «Διαχείριση, παρακολούθηση και 
Έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251Α/14.11.2000) όπως τροποποιήθηκε 
με το άρθρο 17 του ν. 3193/2003 (ΦΕΚ 266 Α/20.11.2003) 
και την παρ. 2 του άρθρου 15 του ν. 3260/2004 (ΦΕΚ Α 
151/6.8.2004). 

13. Το ν. 2874/2000 «Προώθηση στην απασχόληση και 
άλλες διατάξεις», άρθρο 3 (ΦΕΚ286Α/29.12.2000). 

14. Την με υπ’ αριθμ. 107900/16.3.2001 κοινή υπουργική 
απόφαση (ΦΕΚ 599/τ.Β/’21.5.2001), περί σύστασης και 
λειτουργίας της Ειδικής Υπηρεσίας Συντονισμού και 
Παρακολούθησης Δράσεων ΕΚΤ όπως τροποποιήθηκε 
με την υπ’ αριθμ. 190619/19.11.2003 (ΦΕΚ 1700 Β/19.11.2003) 
όμοια απόφαση. 

15. Τις διατάξεις του άρθρου 22 του ν. 2469/1997 (Φ.Ε.Κ. 
38Α/14.3.1997) όπως τροποποιήθηκε και ισχύει με το άρ¬ 
θρο 21 παρ. 5 του ν. 2639/1998, με το άρθρο 23 παρ. 2 
του ν. 2819/2000 (Φ.Ε.Κ. 84Α/13.3.2000) και με το άρθρο 
34 του ν. 2874/2000 (Φ.Ε.Κ. 286Α/29.12.2000). 

16. Τις διατάξεις του π.δ. 67 (Φ.Ε.Κ. 61 Α/21.4.1997) όπως 
τροποποιήθηκε και ισχύει. 

17. Τον υπ’ αριθμ. 1260/1999 Κανονισμό του Συμβουλίου 
της 21.6.1999 «Περί γενικών διατάξεων για τα Διαρθρω¬ 
τικά Τ αμεία». 

18. Τον Κανονισμό 1159/2000 της Επιτροπής της 
30.05.2000 για τις δράσεις πληροφόρησης και δημοσιό¬ 
τητας που πρέπει να αναλαμβάνουν τα κράτη μέλη σχε¬ 
τικά με τις παρεμβάσεις των Διαρθρωτικών Ταμείων. 

19. Τον Κανονισμό 1784/99 του Ευρωπαϊκού Κοινο¬ 
βουλίου και του Συμβουλίου της 12.7.99 σχετικό με το 
Ευρωπαϊκό Κοινωνικό Ταμείο. 

20. Την υπ’ αριθμ. 112392/1.11.2004 (ΦΕΚ 1813/Β/8.12.2004) 
κοινή απόφαση των Υπουργών Οικονομίας και Οικονο¬ 
μικών και Απασχόλησης και Κοινωνικής Προστασίας 
με θέμα «Τροποποίηση της υπ’ αριθμ. 112809/18.6.2002 
κοινής απόφασης των υπουργών Οικονομίας και Οικο¬ 
νομικών και Απασχόλησης και Κοινωνικής Προστασίας 
για το Ενιαίο Σύστημα Διαχείρισης, Αξιολόγησης, Πα¬ 
ρακολούθησης και Ελέγχου των ενεργειών 

Επαγγελματικής Κατάρτισης συγχρηματοδοτούμενων 
από το ΕΚΤ στο πλαίσιο του Γ ΚΠΣ, (2000-2006), για 


όλα τα Επιχειρησιακά Προγράμματα που εμπεριέχουν 
δράσεις Κατάρτισης». 

21. Την υπ’ αριθμ. 112501/9.11.2004 (ΦΕΚ 1690/Β/15.11.2004) 
απόφαση του Υπουργού Απασχόλησης και Κοινωνικής 
Προστασίας «Σύστημα Διαχείρισης του Ενιαίου Μητρώ¬ 
ου Αξιολογητών (Ε.Μ.Α.) του Υπουργείου Απασχόλησης 
και Κοινωνικής Προστασίας (σε αντικατάσταση των με 
αριθμό 106543/16.4.1998,111531/18.6.1999 και 4032/26.7.2001 
Αποφάσεων του Υπουργού Εργασίας και Κοινωνικών 
Ασφαλίσεων). 

22. Την υπ’ αριθμ. 105128/8.1.2001 (ΦΕΚ 6/Β/9.1.2001) 
«Προδιαγραφές συγκρότησης Μητρώου Εκπαιδευτών- 
τριών συνεχιζόμενης Επαγγελματικής Κατάρτισης. 
Προγραμματισμός και καθορισμός των αναγκών σε 
πιστοποιημένες δομές συνεχιζόμενης επαγγελματικής 
κατάρτισης» όπως ισχύει. 

23. Το ν. 3191/2003 «Το Εθνικό Σύστημα Σύνδεσης της 
Επαγγελματικής Εκπαίδευσης και Κατάρτισης με την 
Απασχόληση (Ε.Σ.Σ.Ε.Ε.Κ.Α.)» (ΦΕΚ 258/Α/7.11.2003). 

24. Το ν. 3369/2005 «Συστηματοποίηση της δια βίου 
μάθησης και άλλες διατάξεις» (ΦΕΚ 171/Α/6.7.2005). 

25. Την υπ’ αριθμό 23202/20.12.2004 κοινή απόφαση 
των Υπουργών Εθνικής Παιδείας και θρησκευμάτων 
και Απασχόλησης και Κοινωνικής Προστασίας με θέμα 
«Συγκρότηση Ομάδας Εργασίας για το συντονισμό και 
την παρακολούθηση της ενοποίησης των συστημάτων 
πιστοποίησης προγραμμάτων σπουδών, εκπαιδευτών, 
δομών και επαγγελματικών προσόντων στο πλαίσιο της 
σύνδεσης της αρχικής με τη συνεχιζόμενη επαγγελμα¬ 
τική κατάρτιση και με την αγορά εργασίας». 

26. Την υπ’ αριθμ. 305.6/30.3.2005 απόφαση του Δ.Σ. 
του Εθνικού Κέντρου Πιστοποίησης Συνεχιζόμενης 
Επαγγελματικής Κατάρτισης (Ε.ΚΕ.ΠΙΣ.) με την οποία 
προτείνεται το Σύστημα Πιστοποίησης Εκπαιδευτών 
Ενηλίκων. 

27. Το υπ’ αριθμό 4350/28.06.2005 έγγραφο του Εθνικού 
Κέντρου Πιστοποίησης Συνεχιζόμενης Επαγγελματικής 
Κατάρτισης (Ε.ΚΕ.ΠΙΣ.) με το οποίο μας διαβιβάστηκε η 
ανωτέρω απόφαση του Δ.Σ. 

28. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

ΕΙΣΑΓΩΓΗ - ΣΤΟΧΟΙ 

1.1. Το Εθνικό Κέντρο Πιστοποίησης Συνεχιζόμενης 
Επαγγελματικής Κατάρτισης (Ε.ΚΕ.ΠΙΣ.), λαμβάνοντας 
υπόψη την εθνική πολιτική και την ευρωπαϊκή στρα¬ 
τηγική για την απασχόληση και την ανάπτυξη του αν¬ 
θρώπινου δυναμικού, συγκροτεί Μητρώα Εκπαιδευτών 
Ενηλίκων και εφαρμόζει 

Σύστημα Πιστοποίησης Εκπαιδευτών Ενηλίκων με 
στόχο: 

• την αναβάθμιση του συστήματος της Δια Βίου Κα¬ 
τάρτισης 

• τη διασφάλιση της ποιότητας των παρεχόμενων 
υπηρεσιών κατάρτισης 

• την ουσιαστική αναβάθμιση του εκπαιδευτικού δυ¬ 
ναμικού των προγραμμάτων κατάρτισης 

1.2. Με την παρούσα Απόφαση ορίζονται: 

• Οι όροι, οι προϋποθέσεις και οι διαδικασίες ένταξης 

στο Εισαγωγικό Μητρώο Εκπαιδευτών Ενηλίκων του 
Ε.ΚΕ.ΠΙΣ. 

• Οι όροι και οι διαδικασίες πιστοποίησης και ένταξης 

στο Μητρώο Πιστοποιημένων Εκπαιδευτών Ενηλίκων 
του Ε.ΚΕ.ΠΙΣ. 

• Οι διαδικασίες ενημέρωσης και επικαιροποίησης των 
στοιχείων των ενταγμένων στα Μητρώα Εκπαιδευτών 
του Ε.ΚΕ.ΠΙΣ. 

Άρθρο 2 
ΟΡΙΣΜΟΙ 

2.1. Ως Δια Βίου Κατάρτιση ορίζεται το σύστημα που 
αποσκοπεί στην κατάρτιση ή/και επα να κατάρτιση του 
ανθρώπινου δυναμικού η οποία: 

I) στο πλαίσιο της Αρχικής Επαγγελματικής Κατάρ¬ 
τισης, παρέχει βασικές επαγγελματικές γνώσεις και 
δεξιότητες σε ειδικότητες ή/και σε εξειδικεύσεις, για 
την ένταξη, επανένταξη, επαγγελματική κινητικότητα 
στην αγορά εργασίας και την εν γένει ανέλιξη του αν¬ 
θρώπινου δυναμικού 

II) στο πλαίσιο της Συνεχιζόμενης Επαγγελματικής 
Κατάρτισης, συμπληρώνει, εκσυγχρονίζει ή/και αναβαθ¬ 
μίζει γνώσεις και δεξιότητες που αποκτήθηκαν από τα 
άλλα συστήματα επαγγελματικής εκπαίδευσης και κα¬ 
τάρτισης ή/και από επαγγελματική εμπειρία, με στόχο 
την ένταξη ή/και επανένταξη στην αγορά εργασίας, τη 
διασφάλιση της εργασίας, την επαγγελματική ανέλιξη 
και την προσωπική ανάπτυξη. 

2.2. Εκπαιδευτής Ενηλίκων ορίζεται ο επαγγελματίας, 
ο οποίος διαθέτει τα απαιτούμενα για την άσκηση του 
επαγγέλματος του τυπικά και ουσιαστικά προσόντα 
καθώς και τις απαραίτητες παιδαγωγικές γνώσεις και 
δεξιότητες για την προσέγγιση ενηλίκων καταρτισμέ¬ 
νων. Ο συνδυασμός των σύνθετων αυτών προσόντων 
τον καθιστά ικανό να συμμετέχει στον καθορισμό των 
μαθησιακών στόχων των προγραμμάτων κατάρτισης, 
να προσαρμόζει τους στόχους στις ανάγκες των κα¬ 
ταρτισμένων, να διευκολύνει τους καταρτιζόμενους 
στην απόκτηση γνώσεων και ικανοτήτων, να επιλέγει 
τις κατάλληλες εκπαιδευτικές μεθόδους, να διασφαλίζει 
την ενεργό συμμετοχή των καταρτιζομένων στην εκ¬ 
παιδευτική διεργασία και τελικά να τους οδηγεί στους 
συμφωνημένους στόχους. 

2.3. Ως Εισαγωγικό Μητρώο Εκπαιδευτών Ενηλίκων 
(Μητρώο Α’) ορίζεται ο κατάλογος στον οποίο εγγρά- 
φονται όσοι εκπαιδευτές πληρούν τους όρους και τις 
προϋποθέσεις του άρθρου 4 της παρούσας Απόφασης. 
Στο Εισαγωγικό Μητρώο αποτυπώνονται τα στοιχεία 
των εκπαιδευτών ως προς τα τυπικά τους προσόντα, 
την επαγγελματική τους εμπειρία αντιστοιχισμένη σε 
ομάδα/ες επαγγελμάτων καθώς και τη διδακτική τους 
εμπειρία - όπου και εφόσον απαιτείται. Το Εισαγωγικό 
Μητρώο απαρτίζεται από διαφορετικά υπομητρώα. Η 
ένταξη στο Εισαγωγικό Μητρώο Εκπαιδευτών Ενηλίκων 
αποτελεί βασική προϋπόθεση για τη συμμετοχή των 
υποψηφίων στις διαδικασίες εκπαίδευσης και πιστο¬ 
ποίησης τους, όπως αυτές περιγράφονται στα άρθρα 
7 και 8 της παρούσας Απόφασης. 

2.3.1. Από τη δημοσίευση της παρούσας, οι εκπαιδευτές 
που απαρτίζουν το Μητρώο Εκπαιδευτών/τριών Σ.Ε.Κ. 
του Ε.ΚΕ.ΠΙΣ., σύμφωνα με την υπ’ αριθμ. 105128/8.1.2001 
υπουργική απόφαση εντάσσονται αυτοδίκαια στο Εισα¬ 
γωγικό Μητρώο Εκπαιδευτών Ενηλίκων και ειδικότερα 
στο Γενικό Υπομητρώο Εκπαιδευτών Ενηλίκων ή/και στο 
Υπομητρώο Εκπαιδευτών Πληροφορικής και Βασικών 


Δεξιοτήτων Πληροφορικής, ανάλογα με τα προσόντα 
τους και την κατηγορία στην οποία είχαν ενταχθεί στο 
Μητρώο Εκπαιδευτών/τριών Σ.Ε.Κ. του Ε.ΚΕ.ΠΙΣ. Οι παρα¬ 
πάνω εκπαιδευτές εφόσον πληρούν τους όρους και τις 
προϋποθέσεις ένταξης και σε άλλα Υπομητρώα, όπως 
αυτά ορίζονται στην παρούσα Απόφαση και επιθυμούν 
την ένταξη τους και σε αυτά θα πρέπει να υποβάλλουν 
Αίτηση Διαχείρισης Αλλαγής υπομητρώου ένταξης συ- 
νοδευόμενη από τα απαραίτητα δικαιολογητικά όπως 
ορίζεται στο άρθρο 10 της παρούσας απόφασης. 

2.4. Ως Μητρώο Πιστοποιημένων Εκπαιδευτών Ενη¬ 
λίκων (Μητρώο Β’) ορίζεται ο κατάλογος στον οποίο 
εγγράφονται οι εκπαιδευτές του Εισαγωγικού Μητρώου 
που έχουν ολοκληρώσει επιτυχώς τη διαδικασία πιστο¬ 
ποίησης, όπως ορίζεται στο άρθρο 8 της παρούσας 
Απόφασης. 

Άρθρο 3 

ΜΕΤΑΒΑΤΙΚΕΣ ΔΙΑΤΑΞΕΙΣ 

3.1. Από τη δημοσίευση της παρούσας απόφασης έως 
τις 31.12.2006 στα συγχρηματοδοτούμενα από την Ε.Ε. 
προγράμματα επαγγελματικής κατάρτισης θα διδά¬ 
σκουν οι ενταγμένοι στο Εισαγωγικό Μητρώο Εκπαι¬ 
δευτών Ενηλίκων οι οποίοι διαθέτουν την απαιτούμενη 
διδακτική εμπειρία, σύμφωνα με το άρθρο 4, παράγρα¬ 
φος 4.8. της παρούσας απόφασης. 

3.2. Από την 1.1.2007 έως τις 31.12.2007 στα συγ¬ 
χρηματοδοτούμενα από την Ε.Ε. 1 προγράμματα επαγ¬ 
γελματικής κατάρτισης θα διδάσκουν οι ενταγμένοι 
στο Μητρώο Πιστοποιημένων Εκπαιδευτών Ενηλίκων. 
Κατ’εξαίρεση, θα μπορούν να διδάσκουν με τη σύμφωνη 
γνώμη του Ε.ΚΕ.ΠΙΣ. και οι ενταγμένοι στο Εισαγωγικό 
Μητρώο Εκπαιδευτών Ενηλίκων οι οποίοι διαθέτουν την 
απαιτούμενη διδακτική εμπειρία, σύμφωνα με το άρθρο 
4 παράγραφος 4.8. της παρούσας Απόφασης, και σε 
ποσοστό έως 40% του συνόλου των διδακτικών ωρών 
του εκάστοτε προγράμματος κατάρτισης, επιφυλασ- 
σομένων τυχόν άλλων εξαιρέσεων που εισάγονται από 
άλλα νομοθετήματα. 

3.3. Από 1.1.2007 έως τις 31.12.2007 στα συγχρημα¬ 
τοδοτούμενα προγράμματα κατάρτισης της «Επαγγελ¬ 
ματικής Κατάρτισης Α.Ε.» θα απασχολούνται αποκλει¬ 
στικά εκπαιδευτές που είναι ενταγμένοι στα Μητρώα 
Εκπαιδευτών Ενηλίκων του Ε.ΚΕ.ΠΙΣ, σύμφωνα με τα 
ειδικότερα οριζόμενα στην παρούσα Απόφαση. Μέχρι 
τότε δύναται να ακολουθείται και η διαδικασία επιλογής 
εκπαιδευτών που ισχύει μέχρι σήμερα. 

3.4. Από την 1.1.2008 και εφεξής στα συγχρηματο¬ 
δοτούμενα από την Ε.Ε. προγράμματα επαγγελματικής 
κατάρτισης θα διδάσκουν μόνον οι ενταγμένοι στο Μη¬ 
τρώο Πιστοποιημένων Εκπαιδευτών Ενηλίκων λαμβάνο- 
ντας υπόψη τις εξαιρέσεις όπως αυτές 

ορίζονται από το εκάστοτε ισχύον Ενιαίο Σΰοτημα 
Διαχείρισης Ενεργειών Κατάρτισης (Ε.Σ.Δ.Ε.Κ.) 

Αρθρο 4 

ΚΡΙΤΗΡΙΑ ΕΝΤΑΞΗΣ ΣΤΟ ΕΙΣΑΓΩΓΙΚΟ 
ΜΗΤΡΩΟ ΕΚΠΑΙΔΕΥΤΩΝ ΕΝΗΛΙΚΩΝ 

(ΜΗΤΡΩΟ Α) 

4.1. Το Εισαγωγικό Μητρώο Εκπαιδευτών Ενηλίκων 
απαρτίζεται από τα εξής Υπομητρώα: 

• Γ ενικό Υπομητρώο Εκπαιδευτών Ενηλίκων 




21852 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Υπομητρώο Εκπαιδευτών Πληροφορικής και Βασικών 
Δεξιοτήτων Πληροφορικής. 

• Υπομητρώο Εκπαιδευτών Επαγγελματικής Κατάρ¬ 
τισης Α.Ε. (Ι.Ε.Κ. - Κ.Ε.Κ.). 

• Υπομητρώο Εκπαιδευτών Ο.Γ.Ε.Ε.ΚΑ. «Δήμητρα». 

• Υπομητρώο Εκπαιδευτών Ελληνικής Ένωσης Τρα¬ 
πεζών. 

• Υπομητρώο Εκπαιδευτών Εκπαιδευτών. 

4.1.1. Οι όροι και οι προϋποθέσεις ένταξης εξειδικεύο¬ 
νται ανά Υπομητρώο. Οι υποψήφιοι, μπορούν να εντα¬ 
χθούν σε περισσότερα του ενός Υπομητρώα, εφ’όσον 
πληρούν τους όρους και τις προϋποθέσεις που ορίζο¬ 
νται για κάθε Υπομητρώο. 

4.2. ΓΕΝΙΚΟ ΥΠΟΜΗΤΡΩΟ ΕΚΠΑΙΔΕΥΤΩΝ ΕΝΗΛΙΚΩΝ 

Για την ένταξη στο Γενικό Υπομητρώο Εκπαιδευτών 
Ενηλίκων απαιτούνται εναλλακτικά τα ακόλουθα: 

4.2.1. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) ή 
Μεταπτυχιακός Τίτλος Σπουδών (ΜαείθΓ ή Διδακτορικό) 
της ημεδαπής ή ισότιμος τίτλος σπουδών της αλλοδα¬ 
πής / αναγνωρισμένος από τα εκάστοτε αρμόδια όργανα 
ισοτιμιών και αποδεδειγμένη τριετής (3) επαγγελματική 
εμπειρία στον ιδιωτικό ή δημόσιο τομέα, συναφής με 
το/α αντικείμενο/α σπουδών, η οποία αποκτήθηκε κατά 
τα τελευταία επτά (7) έτη και μετά τη λήψη του πτυχίου 
Τριτοβάθμιας Εκπαίδευσης 

4.2.2. Άλλος συναφής τίτλος σπουδών που επιτρέπει 
την άσκηση του επαγγέλματος, εφόσον κατά τον χρόνο 
κτήσης του δεν απονέμονταν στην Ελλάδα αντίστοιχοι 
τίτλοι από σχολές Τριτοβάθμιας Εκπαίδευσης και απο¬ 
δεδειγμένη τριετής (3) επαγγελματική εμπειρία στον 
ιδιωτικό ή δημόσιο τομέα, συναφής με το/α αντικείμε- 
νο/α σπουδών, η οποία αποκτήθηκε κατά τα τελευταία 
επτά (7) έτη και μετά το πέρας των σπουδών. 

4.2.3. Γ ια τρυς τομείς δημοσιότητας και τέχνης, όπου 
ο υποψήφιος δεν κατέχει τίτλο σπουδών Τριτοβάθμιας 
Εκπαίδευσης, η σχετική άδεια ασκήσεως επαγγέλματος, 
όπου αυτή απαιτείται, και διακεκριμένη εμπειρία και 
προσφορά άνω των επτά (7) ετών κατά τα τελευταία 
δεκαπέντε (15) έτη στους τομείς αυτούς. 

4.2.4. Δίπλωμα Ινστιτούτου Επαγγελματικής Κατάρτι¬ 
σης (Ι.Ε.Κ.) τμημάτων μεταδευτεροβάθμιας Επαγγελμα¬ 
τικής Κατάρτισης πιστοποιημένο από τον Ο.Ε.Ε.Κ. και 
αποδεδειγμένη τετραετής (4) επαγγελματική εμπειρία 
στον ιδιωτικό ή δημόσιο τομέα συναφής με το αντικεί¬ 
μενο σπουδών, η οποία αποκτήθηκε κατά τα τελευταία 
εννέα (9) έτη και μετά το πέρας των σπουδών. 

4.2.5. Πτυχίο Ενιαίου Πολυκλαδικού Λυκείου, Τεχνικού 
Λυκείου, Τεχνικής Επαγγελματικής Σχολής ή οποιου- 
δήποτε άλλου τύπου Επαγγελματικού Λυκείου θεσμο¬ 
θετημένου από το ΥΠ.Ε.Π.Θ. ή Σχολής Μαθητείας του 
Ο.Α.Ε.Δ. ή ισότιμης Σχολής της ημεδαπής ή αλλοδαπής, 
αναγνωρισμένης από το Τμήμα Ισοτιμιών και Επαγγελ¬ 
ματικών Δικαιωμάτων της Διεύθυνσης Κατάρτισης του 
Ο.Ε.Ε.Κ. ή άλλη αρμόδια αρχή και αποδεδειγμένη πε¬ 
νταετής (5) επαγγελματική εμπειρία στον ιδιωτικό ή 
δημόσιο τομέα συναφής με το αντικείμενο σπουδών, η 
οποία αποκτήθηκε κατά τα τελευταία δέκα (10) έτη και 
μετά το πέρας των σπουδών. 

4.2.6. Απολυτήριο Γενικού Λυκείου ή εξατάξιου Γυ¬ 
μνασίου και αποδεδειγμένη εξαετής (6) επαγγελματική 
εμπειρία, στον ιδιωτικό ή δημόσιο τομέα, στο επάγγελμα 
τους, η οποία αποκτήθηκε κατά τα τελευταία δώδεκα 
(12) έτη και μετά το πέρας των σπουδών. 


4.2.7. Απολυτήριο θετούς υποχρεωτικής εκπαίδευσης 
(Γυμνάσιο) και αποδεδειγμένη επταετής (7) επαγγελ¬ 
ματική εμπειρία, στον ιδιωτικό ή δημόσιο τομέα, στο 
επάγγελμα τους, η οποία αποκτήθηκε κατά τα τελευ¬ 
ταία δεκαπέντε (15) έτη. 

4.2.8. Απολυτήριο Δημοτικού (με χρονολογία από¬ 
κτησης πριν το 1977) και αποδεδειγμένη οκταετής (8) 
επαγγελματική εμπειρία, στον ιδιωτικό ή δημόσιο τομέα, 
στο επάγγελμα τους, η οποία αποκτήθηκε κατά τα τε¬ 
λευταία δεκαπέντε (15) έτη. 

4.2.9. Εκπαιδευτικοί: 

4.2.9. Ι. Στις περιπτώσεις του εκπαιδευτικού προσωπι¬ 
κού όλων των βαθμιδών του τυπικού συστήματος εκπαί¬ 
δευσης και επαγγελματικής κατάρτισης (Πρωτοβάθμια, 
Δευτεροβάθμια και Τριτοβάθμια Εκπαίδευση) καθώς 
και των επαγγελματιών εκπαιδευτών άλλων άτυπων 
ή/και αδιαβάθμητων συστημάτων εκπαίδευσης και κα¬ 
τάρτισης (ενδεικτικά Κ.Ε.Κ., Ι.Ε.Κ., Κέντρα Ελευθέρων 
Σπουδών, Κέντρα Ενδοεπιχειρησιακής Κατάρτισης, 
φροντιστήρια μέσης εκπαίδευσης και ξένων γλωσσών, 
ωδείων, γυμναστηρίων, Ν.Ε.Λ.Ε. κ.α.) ως επαγγελματική 
εμπειρία νοείται και η διδακτική. Τα απαιτούμενα έτη 
εμπειρίας προσδιορίζονται βάσει των διατάξεων των 
παραγράφων 4.2.1. έως και 4.2.8. 

4.2.9.2. Η αναγωγή της εμπειρίας του μη μόνιμου εκ¬ 
παιδευτικού προσωπικού σε έτη πλήρους απασχόλη¬ 
σης γίνεται ως εξής: 

- Για την Πρωτοβάθμια Εκπαίδευση, 750 διδακτικές 
ώρες σε αντικείμενο συναφές με το αντικείμενο των 
σπουδών αντιστοιχούν σε ένα έτος πλήρους απασχό¬ 
λησης. 

- Για τη Δευτεροβάθμια Εκπαίδευση, τα Φροντιστήρια 
Μέσης Εκπαίδευσης και τα Κέντρα Ξένων Γλωσσών, 
650 διδακτικές ώρες σε αντικείμενο συναφές με το 
αντικείμενο των σπουδών αντιστοιχούν σε ένα έτος 
πλήρους απασχόλησης. 

Για την Τριτοβάθμια Εκπαίδευση - Α.Τ.Ε.Ι., 300 διδα¬ 
κτικές ώρες σε αντικείμενο συναφές με το αντικείμενο 
των σπουδών αντιστοιχούν σε ένα έτος πλήρους απα¬ 
σχόλησης. 

Για την Τριτοβάθμια Εκπαίδευση - Α.Ε.Ι., 210 διδακτικές 
ώρες σε αντικείμενο συναφές με το αντικείμενο των 
σπουδών αντιστοιχούν σε ένα έτος πλήρους απασχό¬ 
λησης. 

Γ ια τα Ι.Ε.Κ., Κ.Ε.Κ., Εργαστήρια Ελευθέρων Σπουδών, 
Κέντρα Ενδοεπιχειρησιακής Κατάρτισης ή άλλους φο¬ 
ρείς άτυπης ή/και αδιαβάθμητης Εκπαίδευσης και Κα¬ 
τάρτισης 500 διδακτικές ώρες σε αντικείμενο συναφές 
με το αντικείμενο των σπουδών αντιστοιχούν σε ένα 
έτος πλήρους απασχόλησης. 

4.3. ΥΠΟΜΗΤΡΩΟ ΕΚΠΑΙΔΕΥΤΩΝ ΠΛΗΡΟΦΟΡΙΚΗΣ 
και ΒΑΣΙΚΩΝ ΔΕΞΙΟΤΗΤΩΝ ΠΛΗΡΟΦΟΡΙΚΗΣ 

Το υπομητρώο αυτό αποτελείται από δύο κατηγο¬ 
ρίες: 

Α) Εκπαιδευτές Πληροφορικής και 

Β) Εκπαιδευτές Βασικών Δεξιοτήτων Πληροφορικής. 

Α) ΕΚΠΑΙΔΕΥΤΕΣ ΠΛΗΡΟΦΟΡΙΚΗΣ 

Γ ια την ένταξη στο Υπομητρώο Εκπαιδευτών Πληρο¬ 
φορικής απαιτούνται εναλλακτικά τα ακόλουθα: 

4.3.1. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) 
Τμημάτων Πληροφορικής ή Μεταπτυχιακός Τίτλος 
Σπουδών (ΜαεΙθΓ ή Διδακτορικό) της ημεδαπής ή αντί¬ 
στοιχος τίτλος σπουδών της αλλοδαπής αναγνωρισμέ- 

νος από τα εκάστοτε αρμόδια όργανα ισοτιμιών και 
αποδεδειγμένη τριετής (3) επαγγελματική εμπειρία στον 
ιδιωτικό ή δημόσιο τομέα, συναφής με το/α αντικείμε- 
νο/α σπουδών, η οποία αποκτήθηκε κατά τα τελευταία 
επτά (7) έτη και μετά τη λήψη του πτυχίου Τριτοβάθμιας 
Εκπαίδευσης. 

4.3.2. Πτυχίο Τριτοβάθμιας. Εκπαίδευσης (Α.Ε.Ι./Α.Τ.Ε.Ι.), 
Θετικής Κατεύθυνσης, της ημεδαπής ή αντίστοιχοι τίτ¬ 
λοι σπουδών της αλλοδαπής αναγνωρισμένοι από τα 
εκάστοτε αρμόδια / όργανα ισοτιμιών, εφ’όσον κατά τον 
χρόνο κτήσης τους δεν απονέμονταν στην Ελλάδα τίτ¬ 
λοι σπουδών Πληροφορικής Τριτοβάθμιας Εκπαίδευσης 
και αποδεδειγμένη τριετής (3) επαγγελματική εμπειρία 
στον ιδιωτικό ή δημόσιο τομέα, στον τομέα της Πληρο¬ 
φορικής, η οποία αποκτήθηκε κατά τα τελευταία δέκα 
(10) έτη και μετά τη λήψη του πτυχίου Τριτοβάθμιας 
Εκπαίδευσης. 

4.3.3. Εκπαιδευτικοί: 

4.3.3. Ι. Στις περιπτώσεις του εκπαιδευτικού προσωπι¬ 
κού όλων των βαθμιδών του τυπικού συστήματος εκπαί¬ 
δευσης και επαγγελματικής κατάρτισης (Πρωτοβάθμια, 
Δευτεροβάθμια και Τριτοβάθμια Εκπαίδευση) καθώς 
και των επαγγελματιών εκπαιδευτών άλλων άτυπων 
ή/και αδιαβάθμητων συστημάτων εκπαίδευσης και κα¬ 
τάρτισης (ενδεικτικό Κ.Ε.Κ., Ι.Ε.Κ., Κέντρα Ελευθέρων 
Σπουδών, φροντιστήρια μέσης εκπαίδευσης, Ν.Ε.Λ.Ε. κ.α.) 
ως επαγγελματική εμπειρία νοείται και η διδακτική. Τα 
απαιτούμενα έτη εμπειρίας προσδιορίζονται βάσει των 
διατάξεων των παραγράφων 4.3.1. έως και 4.3.2. 

4.3.3.2. Η αναγωγή της εμπειρίας του μη μόνιμου εκ¬ 
παιδευτικού προσωπικού που αναφέρεται στο σημείο 
4.3.3.1 σε έτη πλήρους απασχόλησης γίνεται ως εξής: 

Για την Πρωτοβάθμια Εκπαίδευση, 750 διδακτικές ώρες 
σε αντικείμενο συναφές με το αντικείμενο των σπουδών 
αντιστοιχούν σε ένα έτος πλήρους απασχόλησης. 

Για τη Δευτεροβάθμια Εκπαίδευση και τα Φροντι¬ 
στήρια Μέσης Εκπαίδευσης, 650 διδακτικές ώρες σε 
αντικείμενο συναφές με το αντικείμενο των σπουδών 
αντιστοιχούν σε ένα έτος πλήρους απασχόλησης. 

Για την Τριτοβάθμια Εκπαίδευση - Α.Τ.Ε.Ι., 300 διδα¬ 
κτικές ώρες σε αντικείμενο συναφές με το αντικείμενο 
των σπουδών αντιστοιχούν σε ένα έτος πλήρους απα¬ 
σχόλησης. 

Γ ια την Τριτοβάθμια Εκπαίδευση - Α.Ε.Ι., 210 διδακτικές 
ώρες σε αντικείμενο συναφές με το αντικείμενο των 
σπουδών αντιστοιχούν σε ένα έτος πλήρους απασχό¬ 
λησης. 

Γ ια τα Ι.Ε.Κ., Κ.Ε.Κ., Εργαστήρια Ελευθέρων Σπουδών, 
Κέντρα Ενδοεπιχειρησιακής Κατάρτισης ή άλλους φο¬ 
ρείς άτυπης ή/και αδιαβάθμητης Εκπαίδευσης και Κα¬ 
τάρτισης 500 διδακτικές ώρες σε αντικείμενο συναφές 
με το αντικείμενο των σπουδών αντιστοιχούν σε ένα 
έτος πλήρους απασχόλησης’ 

Β) ΕΚΠΑΙΔΕΥΤΕΣ ΒΑΣΙΚΩΝ ΔΕΞΙΟΤΗΤΩΝ ΠΛΗΡΟ¬ 
ΦΟΡΙΚΗΣ 

Στην κατηγορία αυτή εντάσσονται: 

4.3.4. Οι εκπαιδευτές πληροφορικής 

Και επιπλέον όσοι διαθέτουν εναλλακτικά τα ακό¬ 
λουθα: 

4.3.5. Δίπλωμα Ινστιτούτου Επαγγελματικής Κατάρτι¬ 
σης, (Ι.Ε.Κ.) Τομέα Πληροφορικής / πιστοποιημένο από 
τον Ο.Ε.Ε.Κ. και αποδεδειγμένη επαγγελματική εμπειρία 
ενός (1) έτους στον ιδιωτικό ή δημόσιο τομέα συνα¬ 


φή με το αντικείμενο σπουδών, η οποία αποκτήθηκε 
κατά τα τελευταία τρία (3) έτη και μετά το πέρας των 
σπουδών. 

4.3.6. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) 
Τμημάτων Πληροφορικής ή Μεταπτυχιακό Τίτλο Σπου¬ 
δών (ΜαεΙθΓ ή Διδακτορικό) της ημεδαπής ή αντίστοιχο 
τίτλο σπουδών της αλλοδαπής αναγνωρισμένο από τα 
εκάστοτε αρμόδια όργανα ισοτιμιών και αποδεδειγ¬ 
μένη διδακτική εμπειρία 150 ωρών στην εκπαίδευση/ 
κατάρτιση ενηλίκων ή/και τυπική εκπαίδευση η οποία 
αποκτήθηκε κατά τα τελευταία πέντε (5) έτη ή 500 
ωρών στην εκπαίδευση/κατάρτιση ενηλίκων ή/και τυπική 
εκπαίδευση, η οποία αποκτήθηκε κατά τα τελευταία 
δέκα (10) έτη. 

4.3.7. Οι εκπαιδευτές που εντάσσονται μόνο στην κα¬ 
τηγορία Εκπαιδευτών Βασικών Δεξιοτήτων Πληροφορι¬ 
κής θα μπορούν να διδάσκουν μόνο βασικές δεξιότητες 
πληροφορικής. 

4.4. ΥΠΟΜΗΤΡΩΟ ΕΚΠΑΙΔΕΥΤΩΝ «ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ Α.Ε.» (Ι.Ε.Κ. - Κ.Ε.Κ.) 

Στο Υπομητρώο Εκπαιδευτών «Επαγγελματικής Κα¬ 
τάρτισης Α.Ε.» (Ι.Ε.Κ. - Κ.Ε.Κ.) εντάσσονται οι κάτωθι: 

4.4.1. Για τα Κ.Ε.Κ. της «Επαγγελματικής Κατάρτισης 
Α.Ε.». 

4.4.11. Οι εκπαιδευτές που πληρούν τους όρους και τις 
προϋποθέσεις ένταξης στο Γ ενικό Υπομητρώο Εκπαι¬ 
δευτών Ενηλίκων ή/και στο Υπομητρώο Εκπαιδευτών 
Πληροφορικής και Βασικών Δεξιοτήτων Πληροφορικής, 
όπως ορίζονται στα άρθρα 4.2. και 4.3. αντίστοιχα. 

4.4.2. Για τα Ι.Ε.Κ. της «Επαγγελματικής Κατάρτισης 
Α.Ε.» εντάσσονται οι υποψήφιοι οι οποίοι διαθέτουν 
εναλλακτικά τα ακόλουθα: 

4.4.2. Ι. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) 
ή/και Μεταπτυχιακό Τίτλο Σπουδών (ΜεεΙθΓ ή Διδακτορι¬ 
κό) της ημεδαπής ή ισότιμο τίτλο σπουδών της αλλοδα¬ 
πής αναγνωρισμένο από τα εκάστοτε αρμόδια όργανα 
ισοτιμιών και τριετή (3) επαγγελματική εμπειρία, συναφή 
με το αντικείμενο σπουδών, η οποία αποκτήθηκε κατά 
τα τελευταία επτά (7) έτη και μετά τη λήψη του πτυχίου 
Τριτοβάθμιας Εκπαίδευσης. 

4.4.2.2. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) 
ή/και Μεταπτυχιακό Τίτλο Σπουδών (ΜεεΙθΓ ή Διδακτορι¬ 
κό) της ημεδαπής ή ισότιμο τίτλο σπουδών της αλλοδα¬ 
πής αναγνωρισμένο από τα εκάστοτε αρμόδια όργανα 
ισοτιμιών και πενταετή (5) επαγγελματική εμπειρία, συ¬ 
ναφή με το αντικείμενο κατάρτισης, η οποία αποκτήθη¬ 
κε κατά τα τελευταία δέκα (10) έτη και μετά τη λήψη 
του πτυχίου Τριτοβάθμιας Εκπαίδευσης. 

414.2.3. Δίπλωμα Ινστιτούτου Επαγγελματικής Κατάρ¬ 
τισης, (Ι.Ε.Κ.) τμημάτων μεταδευτεροβάθμιας Επαγγελ¬ 
ματικής Κατάρτισης πιστοποιημένο από τον Ο.Ε.Ε.Κ. και 
αποδεδειγμένη τετραετή (4 ) επαγγελματική εμπειρία 
στον ιδιωτικό ή δημόσιο τομέα / συναφή με το αντικεί¬ 
μενο σπουδών, η οποία αποκτήθηκε κατά τα τελευταία 
εννέα (9) έτη και μετά το πέρας των σπουδών. 

4.4.2.4. Πτυχίο Ενιαίου Πολυκλαδικού Λυκείου, Τεχνι¬ 
κού Λυκείου, ΤΕΕ Β’ Κύκλου, Τεχνικής Επαγγελματικής 
Σχολής ή οποιουδήποτε άλλου τύπου Επαγγελματικού 
Λυκείου θεσμοθετημένου από το ΥΠ.Ε.Π.Ο. ή Σχολής 
Μαθητείας του Ο.Α.Ε.Δ. ή ισότιμης Σχολής της ημεδαπής 
ή αλλοδαπής, αναγνωρισμένης από το Τμήμα Ισοτιμι¬ 
ών και, Επαγγελματικών Δικαιωμάτων της Διεύθυνσης 
Κατάρτισης του Ο.Ε.Ε.Κ. ή άλλη αρμόδια αρχή και απο- 

δεδειγμένη επταετή (7) επαγγελματική εμπειρία στον 
ιδιωτικό ή δημόσιο τομέα συναφή με το αντικείμενο 
σπουδών, η οποία αποκτήθηκε κατά τα τελευταία δε¬ 
καπέντε (15) έτη και μετά το πέρας των σπουδών. 

4.4.3. Επισημαίνεται ότι για τους εκπαιδευτές που 
εντάσσονται στο Υπομητρώο εκπαιδευτών της «Επαγ¬ 
γελματικής Κατάρτισης Α.Ε.» για την απασχόληση τους 
ως έκτακτο προσωπικό στα Ι.Ε.Κ. και τα Κ.Ε.Κ. της «Επαγ¬ 
γελματικής Κατάρτισης Α.Ε.» ισχύουν οι ειδικότερες δι¬ 
ατάξεις που περιγράφονται στις εκάστοτε ισχύουσες 
Υ.Α. του ν. 2956/2001, άρθρο 11 παράγραφος 19. 

4.4.4. Συγκεκριμένα, οι υποψήφιοι αυτών των κατηγο¬ 
ριών καλούνται να συνυποβάλλουν, εφόσον διαθέτουν, 
και τα ακόλουθα δικαιολογητικά προκειμένου να είναι 
δυνατή, βάσει αυτών, η μοριοδότησή τους κατά τη δι¬ 
αδικασία επιλογής τους για απασχόληση στα Ι.Ε.Κ. και 
τα Κ.Ε.Κ. της «Επαγγελματικής Κατάρτισης Α.Ε.»: 

• Δικαιολογητικά διδακτικής εμπειρίας, όπως ορίζο¬ 
νται στο άρθρο 6 της παρούσας απόφασης 

• Βεβαιώσεις παιδαγωγικής επιμόρφωσης (διάρκειας 
τουλάχιστον ενός διδακτικού εξαμήνου). 

4.5. ΥΠΟΜΗΤΡΩΟ ΕΚΠΑΙΔΕΥΤΩΝ Ο.Γ.Ε.Ε.ΚΑ. «Δή¬ 
μητρα» 

Για την ένταξη στο Υπομητρώο Εκπαιδευτών Ο.Γ.Ε.Ε.ΚΑ. 
«Δήμητρα» απαιτούνται εναλλακτικά τα ακόλουθα: 

4.5.1. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) 
ή Μεταπτυχιακός Τίτλος Σπουδών (ΜαεΙθΓ ή Διδακτο¬ 
ρικό) της ημεδαπής ή ισότιμος τίτλος σπουδών της 
αλλοδαπής αναγνωρισμένος από τα εκάστοτε αρμόδια 
όργανα ισοτιμιών και τριετής (3) επαγγελματική εμπει¬ 
ρία, συναφής με το/α αντικείμενο/α σπουδών η οποία 
αποκτήθηκε κατά την τελευταία επταετία (7) και μετά 
τη λήψη του πτυχίου Τριτοβάθμιας Εκπαίδευσης. 

4.5.2. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) 
ή Μεταπτυχιακός Τίτλος Σπουδών (ΜαεΙθΓ ή Διδακτο¬ 
ρικό) της ημεδαπής ή ισότιμος τίτλος σπουδών της 
αλλοδαπής αναγνωρισμένος από τα εκάστοτε αρμόδια 
όργανα ισοτιμιών και διετής (2) επαγγελματική εμπειρία 
στο Υπουργείο Αγροτικής Ανάπτυξης και Τροφίμων, 
στους Εποπτευόμενους Οργανισμούς, στις Περιφέρει¬ 
ες και τη Νομαρχιακή Αυτοδιοίκηση, συναφής με το/α 
αντικείμενο/α σπουδών, η οποία αποκτήθηκε κατά την 
τελευταία πενταετία (5) και μετά τη λήψη του πτυχίου 
Τριτοβάθμιας Εκπαίδευσης. 

4.5.3. Δίπλωμα Ινστιτούτου Επαγγελματικής Κατάρ¬ 
τισης, (Ι.Ε.Κ.) τμημάτων μεταδευτεροβάθμιας επαγγελ¬ 
ματικής κατάρτισης πιστοποιημένο από τον Ο.Ε.Ε.Κ. και 
αποδεδειγμένη τετραετής (4) επαγγελματική εμπειρία 
στο Υπουργείο Αγροτικής Ανάπτυξης και Τροφίμων, σε 
Εποπτευόμενους Οργανισμούς, στις Περιφέρειες και τη 
Νομαρχιακή Αυτοδιοίκηση, συναφής με το αντικείμενο 
σπουδών, η οποία αποκτήθηκε κατά τα τελευταία εννέα 
(9) έτη και μετά το πέρας των σπουδών. 

4.5.4. Οποιοσδήποτε άλλος τίτλος σπουδών (Πτυχίο 
Ενιαίου Πολυκλαδικού Λυκείου, Τεχνικού Λυκείου ή Τε¬ 
χνικής Επαγγελματικής Σχολής του ΥΠ.Ε.Π.Θ. ή Τεχνικών 
Επαγγελματικών Εκπαιδευτηρίων Α’ Κύκλου Σπουδών 
εποπτείας του Υπουργείου Αγροτικής Ανάπτυξης και 
Τροφίμων ή Τεχνικής Επαγγελματικής Σχολής εποπτεί¬ 
ας του Υπουργείου Αγροτικής Ανάπτυξης και Τροφίμων 
ή Σχολής Μαθητείας του Ο.Α.Ε.Δ. ή ισότιμης Σχολής 
της ημεδαπής ή αλλοδαπής, αναγνωρισμένης από το 
Τμήμα Ισοτιμιών και Επαγγελματικών Δικαιωμάτων της 


Διεύθυνσης Κατάρτισης του Ο.Ε.Ε.Κ. ή άλλη εκάστοτε 
αρμόδια αρχή, ή Απολυτήριο Γ ενικού Λυκείου ή εξατά¬ 
ξιου γυμνασίου, ή Απολυτήριο θετούς υποχρεωτικής 
εκπαίδευσης, ή Απολυτήριο Δημοτικού ή/και χωρίς τίτλο 
σπουδών και πενταετής (5) επαγγελματική εμπειρία, 
στον ιδιωτικό ή δημόσιο τομέα στο αντικείμενο της 
Γεωργικής Εκπαίδευσης και Κατάρτισης, η οποία απο¬ 
κτήθηκε κατά τα τελευταία δέκα (10) έτη. 

4.6. ΥΠΟΜΗΤΡΩΟ ΕΚΠΑΙΔΕΥΤΩΝ ΕΛΛΗΝΙΚΗΣ ΕΝΩ¬ 
ΣΗΣ ΤΡΑΠΕΖΩΝ 

Γ ια την ένταξη στο Υπομητρώο Εκπαιδευτών Ελλη¬ 
νικής Ένωσης Τραπεζών απαιτούνται εναλλακτικά τα 
ακόλουθα: 

4.6.1. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) ή 
Μεταπτυχιακός Τίτλος Σπουδών (ΜαείθΓ ή Διδακτορικό) 
ή ισότιμος τίτλος σπουδών της αλλοδαπής αναγνωρι¬ 
σμένος από τα εκάστοτε αρμόδια όργανα ισοτιμιών και 
πενταετής (5) επαγγελματική εμπειρία σε αντικείμενο 
του Τραπεζικού και Χρηματοοικονομικού Τομέα, η οποία 
αποκτήθηκε κατά τα τελευταία επτά (7) έτη σε επιχείρη¬ 
ση του ευρύτερου Χρηματοπιστωτικού Τομέα και μετά 
τη λήψη του πτυχίου Τριτοβάθμιας Εκπαίδευσης. 

4.6.2. Πτυχίο Τριτοβάθμιας Εκπαίδευσης (Α.Ε.Ι./Α.Τ.Ε.Ι.) ή 
Μεταπτυχιακός Τίτλος Σπουδών (ΜαείθΓ ή Διδακτορικό) 
ή ισότιμος τίτλος σπουδών της αλλοδαπής αναγνωρι¬ 
σμένος από τα εκάστοτε αρμόδια όργανα ισοτιμιών και 
τριετής (3) διδακτική εμπειρία σε αντικείμενο/α του Τρα¬ 
πεζικού και Χρηματοοικονομικού τομέα, η οποία απο¬ 
κτήθηκε κατά τα τελευταία επτά (7) έτη σε επιχείρηση 
του ευρύτερου Χρηματοπιστωτικού Τομέα και μετά τη 
λήψη του πτυχίου Τριτοβάθμιας Εκπαίδευσης. 

4.6.3. Απολυτήριο Δευτεροβάθμιας Εκπαίδευσης ή 
άλλος τίτλος Μεταλυκειακής Εκπαίδευσης και απο¬ 
δεδειγμένη εξαετής (6) επαγγελματική εμπειρία στο 
Χρηματοοικονομικό Τομέα, ταυτόσημη με το αντικεί¬ 
μενο της ειδικότητας τους, η οποία αποκτήθηκε κατά 
τα τελευταία οκτώ (8) έτη σε επιχείρηση του ευρύτε¬ 
ρου Χρηματοπιστωτικού Τομέα και μετά το πέρας των 
σπουδών. 

4.6.4. Οι εκπαιδευτές που είναι ενταγμένοι, μέχρι την 
υπογραφή της παρούσας Απόφασης, στο Μητρώο Εκ¬ 
παιδευτών της Ελληνικής Ένωσης Τραπεζών εντάσσο¬ 
νται στο Υπομητρώο Εκπαιδευτών Ελληνικής Ένωσης 
Τραπεζών του Ε.ΚΕ.ΠΙΣ. βάσει σχετικής Πράξης του Γε¬ 
νικού Γραμματέα της. 

4.7. ΥΠΟΜΗΤΡΩΟ ΕΚΠΑΙΔΕΥΤΩΝ ΕΚΠΑΙΔΕΥΤΩΝ 

Γ ια τη,ν ένταξη στο Υπομητρώο Εκπαιδευτών Εκπαι¬ 
δευτών απαιτούνται τα ακόλουθα: 

4.7.1. Πτυχίο Τριτοβάθμιας Εκπαίδευσης (Α.Ε.Ι/Α.Τ.Ε.Ι) 
Παιδαγωγικών Σπουδών ή/και Παιδαγωγικών Σπουδών 
με κατεύθυνση/ειδίκευση στην Εκπαίδευση Ενηλίκων ή/ 
και Δια Βίου Εκπαίδευση ή/και Συνεχιζόμενη Κατάρτιση 
ή/και Κοινωνικών Σπουδών ή/και πτυχίο Φιλοσοφικών 
Σπουδών ή/και Ψυχολογίας της ημεδαπής ή αντίστοιχο 
τίτλο σπουδών της αλλοδαπής αναγνωρισμένο από αρ¬ 
μόδια όργανα ισοτιμιών και αποδεδειγμένη πενταετής 
(5) επαγγελματική εμπειρία στον ιδιωτικό ή δημόσιο 
τομέα, σε αντικείμενο συναφές με το αντικείμενο των 
σπουδών η οποία αποκτήθηκε κατά τα τελευταία εννέα 
(9) έτη και μετά τη λήψη του πτυχίου Τριτοβάθμιας 
Εκπαίδευσης 

4.7. Ι.Ι. Μεταπτυχιακός Τίτλος Σπουδών (ΜαεΙθΓ ή 
Διδακτορικό) Παιδαγωγικών Σπουδών ή/και Παιδαγω¬ 
γικών Σπουδών με κατεύθυνση/ειδίκευση στην Εκπαί¬ 
δευση Ενηλίκων ή/και τη Δια Βίου Εκπαίδευση ή/και τη 
Συνεχιζόμενη Κατάρτιση ή/και Μεταπτυχιακός Τίτλος 
Σπουδών (ΜαείθΓ ή Διδακτορικό) Κοινωνικών Σπουδών 
ή/και Φιλοσοφικών Σπουδών ή/και Ψυχολογίας της 
ημεδαπής ή αντίστοιχος τίτλος σπουδών της αλλοδα¬ 
πής αναγνωρισμένος από αρμόδια όργανα ισοτιμιών 
και αποδεδειγμένη τριετής (3) επαγγελματική εμπειρία 
στον ιδιωτικό ή δημόσιο τομέα, σε αντικείμενο συναφές 
με το αντικείμενο των σπουδών η οποία αποκτήθηκε 
κατά τα τελευταία επτά (7) έτη και μετά το πέρας των 
σπουδών 

ΚΑΙ 

4.7.2. Αποδεδειγμένη διδακτική εμπειρία 250 ωρών 
στην εκπαίδευση/κατάρτιση ενηλίκων η οποία αποκτή¬ 
θηκε κατά τα τελευταία πέντε (5) έτη ή 500 ωρών στην 
εκπαίδευση/κατάρτιση ενηλίκων η οποία αποκτήθηκε 
κατά τα τελευταία δέκα (10) έτη. 

4.8. ΔΙΔΑΚΤΙΚΗ ΕΜΠΕΙΡΙΑ 

4.8.1. Η διδακτική εμπειρία δεν αποτελεί κριτήριο έντα¬ 
ξης στο Εισαγωγικό Μητρώο Εκπαιδευτών Ενηλίκων 
του Ε.ΚΕ.ΠΙΣ. (με εξαίρεση τους Εκπαιδευτές Βασικών 
Δεξιοτήτων Πληροφορικής της παραγράφου 4.3.6. και 
τους Εκπαιδευτές Εκπαιδευτών άρθρο 4.7.). Οι υποψήφι¬ 
οι όμως, που διαθέτουν διδακτική εμπειρία καλούνται να 
τη δηλώσουν στην αίτηση ένταξης στο Εισαγωγικό Μη¬ 
τρώο Εκπαιδευτών Ενηλίκων και να την τεκμηριώσουν 
αντίστοιχα, με στόχο να πληρούν τις προϋποθέσεις 
απασχόλησης σε συγχρηματοδοτούμενα προγράμματα 
κατάρτισης όπως ορίζεται στο άρθρο 3 της παρούσας 
απόφασης. 

Συγκεκριμένα, οι υποψήφιοι αυτοί θα πρέπει να δι¬ 
αθέτουν διδακτική εμπειρία 150 ωρών στην εκπαίδευ- 
ση/κατάρτιση ενηλίκων η οποία αποκτήθηκε κατά τα 
τελευταία πέντε (5) έτη ή διδακτική εμπειρία 500 ωρών 
στην εκπαίδευση/κατάρτιση ενηλίκων η οποία αποκτή¬ 
θηκε κατά τα τελευταία δέκα (10) έτη. Την εμπειρία αυτή 
καλούνται να δηλώσουν στην αίτηση και να την τεκμη¬ 
ριώσουν όπως ορίζεται στο άρθρο 6 της παρούσας. 

4.8.2. Το εκπαιδευτικό προσωπικό της Πρωτοβάθμιας 
και Δευτεροβάθμιας Εκπαίδευσης προκειμένου να πλη¬ 
ροί τις προϋποθέσεις απασχόλησης σε συγχρηματο¬ 
δοτούμενα από την Ε.Ε. προγράμματα επαγγελματικής 
κατάρτισης, όπως ορίζεται στο άρθρο 3 της παρούσας 
Απόφασης, καλείται να τεκμηριώσει διδακτική εμπειρία 
σε ενήλικες όπως αυτή ορίζεται στο άρθρο 4.8.1. 

4.9. ΠΡΟΣΘΕΤΑ ΣΤΟΙΧΕΙΑ 

Για την πληρέστερη ενημέρωση του Μητρώου, στην 
περίπτωση που ο υποψήφιος διαθέτει Βεβαιώσεις/Πιστο- 
ποιητικά παιδαγωγικής κατάρτισης ή/και επιμόρφωσης, 
Πτυχίο ΠΑΤΕΣ-ΣΕΛΕΤΕ, πανεπιστημιακά Πιστοποιητικά 
παιδαγωγικής επιμόρφωσης, Βεβαιώσεις συμμετοχής 
σε σεμινάρια Εκπαίδευσης Εκπαιδευτών άνω των 100 
ωρών κ.α., καλείται να συνυποβάλλει τα αντίστοιχα δι- 
καιολογητικά. 

4.10. Εάν/ο εκπαιδευτής είναι δημόσιος υπάλληλος, 
για την ανάληψη συγκεκριμένης συμβατικής υποχρέω¬ 
σης για διδασκαλία και την εκτέλεση της, απαιτείται η 
ύπαρξη της άδειας που προβλέπεται στο άρθρο 31, του 
νόμου υπ’αριθμ. 2683/1999 (Φ.Ε.Κ. 19Α/9.2.1999). 


4.11. Στα Μητρώα Εκπαιδευτών Ενηλίκων του ΕΧΕ. 
ΠΙΣ. δεν δύνανται να ενταχθούν οι απασχολούμενοι με 
οποιαδήποτε σχέση εργασίας σε υπηρεσίες πληρωμής, 
διαχείρισης, ελέγχου και αξιολόγησης Δομών και συγ- 
χρηματοδοτούμενων ενεργειών συνεχιζόμενης επαγγελ¬ 
ματικής κατάρτισης ή/και προώθησης της απασχόλησης, 
καθώς και οι εμπειρογνώμονες που εμπλέκονται σε δια¬ 
δικασίες αξιολόγησης συγχρηματοδοτούμενων ενεργει¬ 
ών κατάρτισης ή/και προώθησης της απασχόλησης. 

Αρθρο 5 

ΔΙΑΔΙΚΑΣΙΑ ΕΝΤΑΞΗΣ ΣΤΟ ΕΙΣΑΓΩΓΙΚΟ ΜΗΤΡΩΟ 
ΕΚΠΑΙΔΕΥΤΩΝ ΕΝΗΛΙΚΩΝ (ΜΗΤΡΩΟ Α) 

Γ ια την ένταξη των ενδιαφερομένων στο Εισαγωγικό 
Μητρώο Εκπαιδευτών Ενηλίκων ακολουθείται η εξής 
διαδικασία: 

5.1. Κατάθεση Φακέλου Υποψηφιότητας 

5.1.1. Ο υποψήφιος καταθέτει σφραγισμένο φάκελο 
υποψηφιότητας στο Ε.ΚΕ.ΠΙΣ. Ο φάκελος υποψηφιότη¬ 
τας περιλαμβάνει σε δύο αντίτυπα, τα ακόλουθα: 

• Συμπληρωμένο και υπογεγραμμένο το έντυπο της 
αίτησης υποψηφιότητας για ένταξη στο Εισαγωγικό 
Μητρώο Εκπαιδευτών Ενηλίκων. 

• Όλα τα απαιτούμενα δικαιολογητικά που προβλέπο- 
νται στο άρθρο 6 της παρούσας Απόφασης, με συνολική 
αρίθμηση όλων των σελίδων του φακέλου, συμπεριλαμ- 
βανομένης και της αίτησης. 

• Απόδειξη καταβολής χρηματικού ποσού σε τραπε¬ 
ζικό λογαριασμό του Ε.ΚΕ.ΠΙΣ., το ύψος του οποίου θα 
ορίζεται με απόφαση του Δ.Σ. του Ε.ΚΕ.ΠΙΣ. 

5.1.2. Το Εισαγωγικό Μητρώο Εκπαιδευτών Ενηλίκων 
του Ε.ΚΕ.ΠΙΣ. παραμένει ανοιχτό και δέχεται συνεχώς 
νέες αιτήσεις υποψηφιότητας. Οι αιτήσεις θα ελέγχονται 
περιοδικά και σύμφωνα με τις ανάγκες, όπως αυτές θα 
εκτιμώνται από το Ε.ΚΕ.ΠΙΣ. Η αποστολή των φακέλων 
μπορεί να γίνεται μέσω ταχυδρομείου (απλοί ή συστη¬ 
μένοι) ή μέσω εταιριών ταχυμεταφορών. 

5.1.3. Το Ε.ΚΕ.ΠΙΣ. είναι δυνατόν, όταν επιβάλλεται από 
τις ανάγκες του Μητρώου και της Εθνικής Πολιτικής για 
την κατάρτιση, να δημοσιεύει προσκλήσεις εκδήλωσης 
ενδιαφέροντος, ορίζοντας για αυτές συγκεκριμένες 
καταληκτικές ημερομηνίες για την υποβολή αιτήσεων. 
Στην περίπτωση αυτή, θα ελέγχονται οι αιτήσεις που 
έχουν υποβληθεί εμπρόθεσμα ως προς τη συγκεκριμέ¬ 
νη ημερομηνία, ενώ οι υπόλοιπες θα εξετάζονται στην 
επόμενη φάση ελέγχου πληρότητας και συμβατότητας. 
Ως ημερομηνία κατάθεσης λαμβάνεται η ημερομηνία 
αποστολής, όπως αυτή δηλώνεται από τη σφραγίδα του 
ταχυδρομείου. Γ ια την ημερομηνία λήξης της προθεσμί¬ 
ας υποβολής των φακέλων, λαμβάνεται υπόψη μόνο η 
αποστολή συστημένων φακέλων μέσω ΕΛ.ΤΑ. 

5.1.4. Δεν λαμβάνεται υπόψη οποιοδήποτε στοιχείο δεν 
συμπεριλαμβάνεται στον αρχικό σφραγισμένο φάκελο, 
με εξαίρεση τα στοιχεία που είναι δυνατόν να ζητηθούν 
από το Ε.ΚΕ.ΠΙΣ. κατά τη διαδικασία ελέγχου πληρότη¬ 
τας και συμβατότητας, όπως ορίζεται στο άρθρο 5.2.8. 

52. Διαδικασίες Ελέγχου Πληρότητας και Συμβατότητας 

5.2.1. Οι φάκελοι υποψηφιότητας κατατίθενται στο 
Ε.ΚΕ.ΠΙΣ., λαμβάνουν αριθμό πρωτοκόλλου και απο¬ 
σφραγίζονται. 

5.2.2. Οι φάκελοι υποψηφιότητας προωθούνται αρμοδί- 
ως στα προβλεπόμενα στην παρούσα Απόφαση «Διμελη 
Κλιμάκια Ελέγχου Πληρότητας και Συμβατότητας». 




21856 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5.2.3. Τα μέλη των «Διμελών Κλιμακίων Ελέγχου Πληρό¬ 
τητας και Συμβατότητας» ορίζονται με απόφαση του Δ.Σ. 
του Ε.ΚΕ.ΠΙΣ. Φορείς, στελέχη των οποίων δύνανται να 
συμμετάσχουν στα Διμελή Κλιμάκια Ελέγχου Πληρότητας 
και Συμβατότητας, είναι το Ε.ΚΕ.ΠΙΣ., οι αρμόδιες για την 
εφαρμογή, τον συντονισμό, τον έλεγχο και αξιολόγηση 
των δράσεων κατάρτισης και προώθησης της απασχόλη¬ 
σης υπηρεσίες του Υπουργείου Απασχόλησης και Κοινω¬ 
νικής Προστασίας, ο Ο.Α.Ε.Δ., καθώς και εμπειρογνώμονες 
σε θέματα αγοράς εργασίας ή/και επαγγελματικής κα¬ 
τάρτισης του Μητρώου Αξιολογητών του Ε.ΚΕ.ΠΙΣ. 

5.2.3. Ι. Ειδικότερα, όσον αφορά στη συγκρότηση των 
Υπομητρώων Εκπαιδευτών των Κέντρων Κατάρτισης 
Ο.Γ.Ε.Ε.Κ.Α. «ΔΗΜΗΤΡΑ», της «Επαγγελματικής Κατάρτι¬ 
σης Α.Ε.», και της Ελληνικής'Ενωσης Τραπεζών, στα «Δι¬ 
μελή Κλιμάκια Ελέγχου Πληρότητας και Συμβατότητας» 
δύνανται να συμμετέχουν και Στελέχη του Υπουργείου 
Γεωργικής Ανάπτυξης και των εποπτευόμενων Οργανι¬ 
σμών του, της Επαγγελματικής Κατάρτισης Α.Ε. ή της 
Ένωσης Ελληνικών Τραπεζών αντίστοιχα. 

5.2.4. Προϋπόθεση για τη συμμετοχή όλων των ανω¬ 
τέρω στις διαδικασίες ελέγχου πληρότητας και συμβα¬ 
τότητας είναι η παρακολούθηση ειδικού προγράμματος 
κατάρτισης το περιεχόμενο του οποίου θα καθορίζεται 
από το Ε.ΚΕ.ΠΙΣ. 

5.2.5. Η συμμετοχή στα Διμελή Κλιμάκια Ελέγχου Πλη¬ 
ρότητας και Συμβατότητας είναι ασυμβίβαστη με την 
ιδιότητα του ενταγμένου ή του υποψήφιου προς έντα¬ 
ξη στα Μητρώα Εκπαιδευτών Ενηλίκων του Ε.ΚΕ.ΠΙΣ. 
Σε περίπτωση που μέλος Διμελούς Κλιμακίου Ελέγχου 
Πληρότητας και Συμβατότητας είναι ήδη ενταγμένο 
ή υποψήφιο προς ένταξη στα Μητρώα Εκπαιδευτών 
Ενηλίκων του Ε.ΚΕ.ΠΙΣ. τότε θα πρέπει να υποβάλλει 
αίτηση διαγραφής ή να παραιτηθεί της υποψηφιότη¬ 
τας του από τα αντίστοιχα Μητρώα, προκειμένου να 
συμμετέχει στα Διμελή Κλιμάκια Ελέγχου Πληρότητας 
και Συμβατότητας. 

5.2.6. Τα Διμελή Κλιμάκια Ελέγχου Πληρότητας και 
Συμβατότητας συγκροτούνται με, απόφαση του Προέ¬ 
δρου του Δ.Σ. του Ε.ΚΕ.ΠΙΣ. 

5.2.7. Τα Διμελή Κλιμάκια Ελέγχου Πληρότητας και 
Συμβατότητας έχουν ως έργο να: 

• Ελέγχουν και αποφαίνονται για την πληρότητα των 
φακέλων υποψηφιότητας σύμφωνα με τα άρθρα 4 και 
6 της παρούσας απόφασης. 

• Ελέγχουν και επαληθεύουν, βάσει των συνημμένων 
δικαιολογητικών, τα δηλωθέντα στην αίτηση του υπο¬ 
ψήφιου στοιχεία. 

• Αποφασίζουν για την τελική αντιοτοίχιση της επαγ¬ 
γελματικής εμπειρίας του υποψήφιου σε ομάδα/ες επαγ¬ 
γελμάτων σύμφωνα με το εκάστοτε ισχύον Εθνικό Σύ¬ 
στημα Ταξινόμησης Επαγγελμάτων 


• Εισηγούνται στον Γ ενικό Διευθυντή του Ε.ΚΕ.ΠΙΣ. την 
ένταξη ή μη του υποψήφιου στο Εισαγωγικό Μητρώο 
Εκπαιδευτών Ενηλίκων του Ε.ΚΕ.ΠΙΣ., σύμφωνα με τα 
αποτελέσματα του ελέγχου πληρότητας και συμβατό¬ 
τητας, όπως αυτά αποτυπώνονται στοΈντυπο Ελέγχου 
Πληρότητας και Συμβατότητας. 

5.2.8. Σε περίπτωση που τα δικαιολογητικά είναι ελλιπή 
ή/και δεν πληρούν τους όρους και τις προϋποθέσεις 
των άρθρων 4 και 6 της παρούσας Απόφασης, είναι 
δυνατό να ζητηθεί από τον υποψήφιο να προσκομίσει 
εντός τριάντα (30) εργάσιμων ημερών τα απαιτούμενα 
δικαιολογητικά. Μετά την παραλαβή τους, το ίδιο Διμε- 
λές Κλιμάκιο Ελέγχου Πληρότητας και Συμβατότητας 
εξετάζει εκ νέου τα δικαιολογητικά ως ανωτέρω. 

5.2.9. Στην περίπτωση που ο υποψήφιος είτε δεν προ¬ 
σκομίσει τα δικαιολογητικά εντός της προθεσμίας των 
τριάντα (30) εργάσιμων ημερών είτε προσκομίσει δικαι- 
ολογητικά τα οποία όμως δεν είναι πλήρη ή συμβατά, 
σύμφωνα με τα οριζόμενα στα άρθρα 4 και 6 της παρού¬ 
σας Απόφασης, ο φάκελος χαρακτηρίζεται ελλιπής και 
ο υποψήφιος δεν εντάσσεται στο Εισαγωγικό Μητρώο 
Εκπαιδευτών Ενηλίκων του Ε.ΚΕ.ΠΙΣ. Ο υποψήφιος δια¬ 
τηρεί το δικαίωμα υποβολής νέας αίτησης υποψηφιότη¬ 
τας για ένταξη στο Εισαγωγικό Μητρώο Εκπαιδευτών 
Ενηλίκων του Ε.ΚΕ.ΠΙΣ. 

5.2.10. Στις περιπτώσεις όπου τα μέλη του Διμελούς 
Κλιμακίου Ελέγχου Πληρότητας και Συμβατότητας, κατά 
τη διάρκεια ελέγχου πληρότητας και συμβατότητας του 
φακέλου υποψηφιότητας, δεν καταλήγουν σε ομόφωνη 
εκτίμηση, ο φάκελος προωθείται στον Προϊστάμενο 
του Τομέα Πιστοποίησης, ο οποίος ύστερα από έλεγχο 
πληρότητας και συμβατότητας του φακέλου εισηγείται 
στον Γενικό Διευθυντή του Ε.ΚΕ.ΠΙΣ, την ένταξη ή μη 
του υποψηφίου στο Εισαγωγικό Μητρώο Εκπαιδευτών 
Ενηλίκων του Ε.ΚΕ.ΠΙΣ. 

5.3. Επικύρωση Αποτελεσμάτων Ελέγχου Πληρότη¬ 
τας και Συμβατότητας -Κοινοποίηση αποτελέσματος 
στους υποψήφιους 

• Ο Γ ενικός Διευθυντής του Ε.ΚΕ.ΠΙΣ. εισηγείται την 
ένταξη ή/μη του υποψηφίου στο Εισαγωγικό Μητρώο 
Εκπαιδευτών Ενηλίκων λαμβάνοντας υπόψη τα αποτε¬ 
λέσματα του ελέγχου πληρότητας και συμβατότητας 
των Διμελών Κλιμακίων ή/και του Προϊσταμένου του 
Τομέα Πιστοποίησης, στο Δ.Σ. του Ε.ΚΕ.ΠΙΣ. το οποίο 
αποφασίζει τελικά την ένταξη ή/μη του υποψηφίου στο 
Εισαγωγικό Μητρώο Εκπαιδευτών Ενηλίκων του Ε.ΚΕ. 
ΠΙΣ. 

• Η ανωτέρω απόφαση του Δ.Σ. του Ε.ΚΕ.ΠΙΣ. κοινοποι¬ 
είται εγγράφως στους υποψήφιους και τα επικυρωμένα 
από το Δ.Σ. αποτελέσματα ελέγχου πληρότητας και 
συμβατότητας δημοσιοποιούνται στο διαδίκτυο, στην 
ιστοσελίδα του Ε.ΚΕ.ΠΙΣ. (νννννν.θ^ορίε.ρΓ) 

Βεβαιώσεις διδακτικής εμπειρίας στις οποίες θα πρέπει να αναγράφονται με σαφήνεια ο φορέας/οργανισμός, ο τίτλος του προγράμματος 


21858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21859 


Άρθρο 7 

ΕΚΠΑΙΔΕΥΣΗ ΕΚΠΑΙΔΕΥΤΩΝ ΕΝΗΛΙΚΩΝ 

7.1. Απαραίτητη προϋπόθεση για την πιστοποίηση 
των Εκπαιδευτών Ενηλίκων που εντάσσονται σε όλα 
τα Υπομητρώα του Εισαγωγικού Μητρώου Εκπαιδευ¬ 
τών Ενηλίκων του Ε.ΚΕ.ΠΙΣ. αποτελεί η απόκτηση των 
απαιτούμενων παιδαγωγικών γνώσεων και δεξιοτήτων 
για την άσκηση του έργου της εκπαίδευσης ενηλίκων. 
Οι γνώσεις και οι δεξιότητες αυτές παρέχονται στους 
εκπαιδευτές ενηλίκων μέσω πιστοποιημένων από το 
Ε.ΚΕ.ΠΙΣ. προγραμμάτων εκπαίδευσης εκπαιδευτών. 

7.2. Η διάρκεια και το περιεχόμενο των πιστοποιη¬ 
μένων από το Ε.ΚΕ.ΠΙΣ. προγραμμάτων εκπαίδευσης 
εκπαιδευτών θα διαμορφώνεται με απόφαση του Δ.Σ. 
του Ε.ΚΕ.ΠΙΣ. και ακολούθως δύναται να διαφοροποι¬ 
είται ομοίως, ανάλογα με τα προσόντα των εκπαιδευ¬ 
τών, τις ανάγκες των διαφόρων Υπομητρώων και την 
ύπαρξη ή μη αποδεδειγμένης διδακτικής εμπειρίας σε 
ενήλικες, στην αρχική ή και συνεχιζόμενη εκπαίδευση 
και κατάρτιση. 

7.3. Οι ειδικότεροι όροι και οι προϋποθέσεις συμμετο¬ 
χής στα πιστοποιημένα από το Ε.ΚΕ.ΠΙΣ. προγράμματα 
εκπαίδευσης εκπαιδευτών θα καθορίζονται από τις εκά- 
στοτε προκηρύξεις των πιστοποιημένων προγραμμάτων 
και σύμφωνα με το εκάστοτε ισχύον Ενιαίο Σύστημα 
Διαχείρισης Ενεργειών Κατάρτισης (Ε.Σ.Δ.Ε.Κ.) 

7.4. Αναπόσπαστο μέρος της παρακολούθησης των 
πιστοποιημένων από το Ε.ΚΕ.ΠΙΣ. προγραμμάτων εκπαί¬ 
δευσης εκπαιδευτών αποτελεί η συμμετοχή στις διαδι¬ 
κασίες αξιολόγησης, σύμφωνα με το σύστημα αξιολόγη¬ 
σης που περιλαμβάνεται στο εκάστοτε πιστοποιημένο 
από το Ε.ΚΕ.ΠΙΣ. πρόγραμμα εκπαίδευσης εκπαιδευτών 
και καθορίζεται σαφώς στις προκηρύξεις των πιστο¬ 
ποιημένων προγραμμάτων εκπαίδευσης εκπαιδευτών 
καθώς και στο εκάστοτε ισχύον Ενιαίο Σύστημα Δια¬ 
χείρισης Ενεργειών Κατάρτισης (Ε.Σ.Δ.Ε.Κ.) 

7.5. Οι εκπαιδευτές που ολοκληρώνουν με επιτυχία πι¬ 
στοποιημένο από το Ε.ΚΕ.ΠΙΣ. πρόγραμμα εκπαίδευσης 
εκπαιδευτών λαμβάνουν σχετική Βεβαίωση Επιτυχούς 
Παρακολούθησης από τον φορέα υλοποίησης του προ¬ 
γράμματος. Οι εν λόγω Εκπαιδευτές πληρούν τις προ¬ 
ϋποθέσεις συμμετοχής στη διαδικασία Πιστοποίησης, 
όπως αυτή περιγράφεται αναλυτικά στο άρθρο 8 της 
παρούσας Απόφασης. 

7.6. Οι εκπαιδευτές που δεν ολοκληρώνουν με επιτυχία 
το πιστοποιημένο από το Ε.ΚΕ.ΠΙΣ. πρόγραμμα εκπαί¬ 
δευσης εκπαιδευτών, δεν έχουν το δικαίωμα να συμμε- 
τάσχουν περαιτέρω στη διαδικασία Πιστοποίησης. Στην 
περίπτωση αυτή, παραμένουν στο Εισαγωγικό Μητρώο 
Εκπαιδευτών Ενηλίκων του Ε.ΚΕ.ΠΙΣ. (Μητρώο Α’) και 
διατηρούν το δικαίωμα να παρακολουθήσουν σε επό¬ 
μενη φάση πιστοποιημένο από το Ε.ΚΕ.ΠΙΣ. πρόγραμμα 
εκπαίδευσης εκπαιδευτών. 

7.7. Εξαιρούνται από την υποχρέωση παρακολούθη¬ 
σης πιστοποιημένου από το Ε.ΚΕ.ΠΙΣ. προγράμματος 
εκπαίδευσης εκπαιδευτών οι παρακάτω υποψήφιοι που 
εντάσσονται στο Εισαγωγικό Μητρώο Εκπαιδευτών Ενη¬ 
λίκων του Ε.ΚΕ.ΠΙΣ: 

7.7.1. Μέλη Διδακτικού Επιστημονικού Προσωπικού 
(Δ.Ε.Π.) και εκπαιδευτικοί Α.Τ.Ε.Ι.: 

- μέλη Δ.Ε.Π. που ανήκουν στη βαθμίδα του επίκουρου 
και άνω 


- μέλη Δ.Ε.Π. που ανήκουν στη βαθμίδα του λέκτορα 
και διαθέτουν τριετή εμπειρία στην Εκπαίδευση και 

- Εκπαιδευτικοί Α.Τ.Ε.Ι. των βαθμιδών: Καθηγητή, 
Αναπληρωτή Καθηγητή και Επίκουρου Καθηγητή που 
κατέχουν διδακτορικό δίπλωμα 

7.7.2. Κάτοχοι Διδακτορικού ή Μεταπτυχιακού Διπλώ¬ 
ματος Ειδίκευσης ή Πτυχίου Παιδαγωγικών Σχολών Τρι¬ 
τοβάθμιας εκπαίδευσης της ημεδαπής ή αντίστοιχου 
τίτλου σπουδών της αλλοδαπής αναγνωρισμένου από 
αρμόδια όργανα ισοτιμιών, με κατεύθυνση/εξειδίκευση 
στην Εκπαίδευση Ενηλίκων ή/και Δια Βίου Εκπαίδευση 
ή/και Συνεχιζόμενη Κατάρτιση. 

Άρθρο 8 

ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΕΚΠΑΙΔΕΥΤΩΝ ΕΝΗΛΙΚΩΝ 

8.1. Δικαίωμα συμμετοχής στη διαδικασία πιστοποί¬ 
ησης έχουν: 

8.1.1. Οι εκπαιδευτές που έχουν ολοκληρώσει επιτυχώς 
πιστοποιημένο από το Ε.ΚΕ.ΠΙΣ. πρόγραμμα εκπαίδευ¬ 
σης εκπαιδευτών, όπως ορίζεται στο άρθρο 7, εντός 
χρονικού διαστήματος 24 μηνών από την ολοκλήρωση 
της εκπαίδευσης τους και για τρεις κατ’ανώτατο όριο 
φορές. 

8.1.2. Οι εκπαιδευτές που δεν έχουν παρακολουθήσει 
πιστοποιημένο από το Ε.ΚΕ.ΠΙΣ. πρόγραμμα εκπαίδευ¬ 
σης εκπαιδευτών, διαθέτουν όμως τα προσόντα που 
ορίζονται στο άρθρο 7.7.2. της παρούσας Απόφασης. 

8.1.3. Εξαιρούνται από την υποχρέωση συμμετοχής σε 
διαδικασία πιστοποίησης τα μέλη διδακτικού επιστημο¬ 
νικού προσωπικού (Δ.Ε.Π.) και εκπαιδευτικοί Α.Τ.Ε.Ι. που 
διαθέτουν τα προσόντα που ορίζονται στο άρθρο 7.7.1. 
της παρούσας απόφασης. Οι παραπάνω εκπαιδευτές 
μετά την αξιολόγηση της αίτησης τους για ένταξη στο 
Εισαγωγικό Μητρώο Εκπαιδευτών Ενηλίκων του Ε.ΚΕ. 
ΠΙΣ. εντάσσονται απευθείας στο Μητρώο Πιστοποιημέ¬ 
νων Εκπαιδευτών Ενηλίκων του Ε.ΚΕ.ΠΙΣ. 

8.2. Το Ε.ΚΕ.ΠΙΣ. φέρει την ευθύνη της διοργάνωσης 
και διεξαγωγής των διαδικασιών πιστοποίησης. Οι χρό¬ 
νοι διεξαγωγής των εν λόγω διαδικασιών θα ορίζονται 
με απόφαση του Δ.Σ του Ε.ΚΕ.ΠΙΣ. και σύμφωνα με τις 
ανάγκες των Υπομητρώων εκπαιδευτών ενηλίκων. Οι 
υποψήφιοι που ενδιαφέρονται να συμμετάσχουν ενη¬ 
μερώνονται από σχετικές ανακοινώσεις στις οποίες 
αναφέρονται οι χώροι και οι ημερομηνίες διεξαγωγής. 

8.3. Οι υποψήφιοι, προκειμένου να συμμετέχουν σε 
διαδικασία πιστοποίησης αποστέλλουν στο Ε.ΚΕ.ΠΙΣ. 
φάκελο πιστοποίησης που περιλαμβάνει τα ακόλουθα: 

• Αίτηση για συμμετοχή σε διαδικασία πιστοποίη¬ 
σης 

• Βεβαίωση επιτυχούς παρακολούθησης πιστοποι¬ 
ημένου από το Ε.ΚΕ.ΠΙΣ. προγράμματος εκπαίδευσης 
εκπαιδευτών στην οποία θα αναφέρεται η ακριβής ημε¬ 
ρομηνία ολοκλήρωσης του προγράμματος (πλην των 
υποψηφίων που διαθέτουν τα προσόντα που ορίζονται 
στο άρθρο 7.7.2. της παρούσας απόφασης). 

• Σχέδιο μικροδιδασκαλίας σε θέμα που επιθυμεί ο 
υποψήφιος συνοδευόμενο από το αντίστοιχο, έντυπο 
ή/και ηλεκτρονικό υλικό - που θα παρουσιαστεί ενώ¬ 
πιον της «Επιτροπής Πιστοποίησης Εκπαιδευτών Ενη¬ 
λίκων». 

• Αποδεικτικό καταβολής χρηματικού ποσού σε τρα¬ 
πεζικό λογαριασμό του Ε.ΚΕ.ΠΙΣ., το ύψος του οποίου 
θα ορίζεται με απόφαση του Δ.Σ. του Ε.ΚΕ.ΠΙΣ. 

8.4. Οι εκπαιδευτές στους οποίους δεν χορηγείται 
η πιστοποίηση, παραμένουν στο Εισαγωγικό Μητρώο 
Εκπαιδευτών Ενηλίκων του Ε.ΚΕ.ΠΙΣ. (Μητρώο Α) και 
διατηρούν το δικαίωμα συμμετοχής σε διαδικασία πι¬ 
στοποίησης σε επόμενη φάση, εντός του χρονικού δια¬ 
στήματος των 24 μηνών κατ» ανώτατο όριο και για τρεις 
συνολικά φορές από την ολοκλήρωση της εκπαίδευσης 
τους. 

8.5. Οι υποψήφιοι προκειμένου να συμμετάσχουν εκ 
νέου σε κάθε επόμενη διαδικασία πιστοποίησης, εντός 
του οριζόμενου διαστήματος των 24 μηνών, κατ’ ανώ¬ 
τατο όριο, από την ολοκλήρωση της εκπαίδευσης τους 
υποβάλλουν στο Ε.ΚΕ.ΠΙΣ. φάκελο που περιλαμβάνει τα 
ακόλουθα: 

• Αίτηση συμμετοχής σε διαδικασία Πιστοποίησης. 
Στην αίτηση αναφέρεται ότι πρόκειται για επανεξέ¬ 
ταση. 

• Αποδεικτικό κατάθεσης σε τραπεζικό λογαριασμό 
του Ε.ΚΕ.ΠΙΣ χρηματικού ποσού, το ύψος του οποίου θα 
ορίζεται με απόφαση του Δ.Σ. του Ε.ΚΕ.ΠΙΣ. 

• Σχέδιο μικροδιδασκαλίας όπως ορίζεται στο άρθρο 
8.3. 

8.6. Σε περίπτωση που ο υποψήφιος δεν ολοκληρώ¬ 
σει επιτυχώς τη διαδικασία πιστοποίησης και μετά την 
τρίτη κατά σειρά προσπάθεια ή έχουν παρέλθει 24 
μήνες από την ολοκλήρωση της εκπαίδευσης του και 
δεν έχει υποβάλλει καμία αίτηση για συμμετοχή σε 
διαδικασία πιστοποίησης, παραμένει στο Εισαγωγικό 
Μητρώο, Εκπαιδευτών Ενηλίκων και υποχρεούται να 
παρακολουθήσει εκ νέου πιστοποιημένο από το Ε.ΚΕ. 
ΠΙΣ. πρόγραμμα εκπαίδευσης εκπαιδευτών, προκειμένου 
να συμμετάσχει σε διαδικασία πιστοποίησης, σύμφωνα 
με τους όρους και τη διαδικασία που ορίζονται στην 
παρούσα απόφαση. 

8.7. Το Ε.ΚΕ.ΠΙΣ. συγκεντρώνει τους φακέλους πι¬ 
στοποίησης και ελέγχει αρμοδίως την πληρότητα των 
φακέλων ως προς τα απαιτούμενα δικαιολογητικά. Σε 
περίπτωση 1 που ο φάκελος που έχει υποβληθεί εί¬ 
ναι ελλιπής είναι δυνατό να ζητηθεί από τον υποψήφιο 
να καταθέσει εντός δέκα (10) εργασίμων ημερών τα 
αντίστοιχα δικαιολογητικά προκειμένου ο φάκελος να 
προωθηθεί περαιτέρω και ο υποψήφιος να λάβει μέρος 
στη διαδικασία πιστοποίησης. Στην περίπτωση που ο 
υποψήφιος δίν προσκομίσει τα απαιτούμενα δικαιολο- 
γητικά εντός του οριζόμενου διαστήματος αποκλείεται 
από τη συμμετοχή στη διαδικασία πιστοποίησης στην 
παρούσα φάση, διατηρεί όμως το δικαίωμα να συμμε- 
τάσχει σε επόμενη διαδικασία πιστοποίησης, σύμφωνα 
με τα οριζόμενα στην παρούσα απόφαση, άρθρο 8.3. 

8.8. Στη συνέχεια, και σε χρόνο και χώρο που θα κα¬ 
θορίζεται από το Ε.ΚΕ.ΠΙΣ. θα διενεργείται η διαδικασία 
πιστοποίησης, η οποία περιλαμβάνει την παρουσίαση 
από τον υποψήφιο, ενώπιον «Επιτροπής Πιστοποίησης 
Εκπαιδευτών Ενηλίκων» και ομάδας συνυποψήφιων του, 
μιας υποδειγματικής μικροδιδασκαλίας, όπως αυτή πε- 
ριγράφεται στο σχέδιο μικροδιδασκαλίας που συμπε- 
ριλαμβάνεται στον φάκελο πιστοποίησης. 

Η διάρκεια της παρουσίασης δεν μπορεί να υπερβαίνει 
τα είκοσι (201) λεπτά της ώρας. Για την υποβοήθηση του 
έργου των Επιτροπών Πιστοποίησης προβλέπεται μα¬ 
γνητοσκόπηση της διαδικασίας, η οποία καταχωρείται 
στον φάκελο πιστοποίησης του υποψηφίου. 


8.9. Σύνθεση των Επιτροπών Πιστοποίησης Εκπαι¬ 
δευτών Ενηλίκων 

8.9.1. Με απόφαση του Δ.Σ. του Ε.ΚΕ.ΠΙΣ. συγκροτού¬ 
νται «Τριμελείς Επιτροπές Πιστοποίησης Εκπαιδευτών 
Ενηλίκων» οι οποίες απαρτίζονται από: 

• Δύο αξιολογητές από το Μητρώο Αξιολογητών του 
ΕΚΕΠΙΣ, οι οποίοι θα πρέπει: 

Να διαθέτουν Μεταπτυχιακό Τίτλο Σπουδών (ΜεεΙθΓ 
ή Διδακτορικό) στην Παιδαγωγική Επιστήμη ή στην Εκ¬ 
παίδευση Ενηλίκων ή στη Διαχείριση ή/και Εκπαίδευση 
Ανθρωπίνων Πόρων της ημεδαπής ή αντίστοιχο τίτ¬ 
λο σπουδών της αλλοδαπής αναγνωρισμένο από τα 
εκάστοτε αρμόδια όργανα ισοτιμιών και πενταετή (5) 
επαγγελματική εμπειρία ή/και σημαντικό διδακτικό έργο 
συναφή με το αντικείμενο των σπουδών τους 
και 

•Έναν Παρατηρητή, στέλεχος του Ε.ΚΕ.ΠΙΣ ή εμπειρο¬ 
γνώμονα σε θέματα επαγγελματικής κατάρτισης ή/και 
αγοράς εργασίας από το Μητρώο Αξιολογητών του 

Ε.ΚΕ.ΠΙΣ. 

8.9.2. Ως αξιολογητές στις Επιτροπές Πιστοποίησης 
Εκπαιδευτών Ενηλίκων θα μπορούν να συμμετάσχουν 
και πιστοποιημένοι εκπαιδευτές εκπαιδευτών, υπό την 
προϋπόθεση ότι θα πληρούν τα προσόντα της παραγρά¬ 
φου 8.9.1. και δεν θα έχουν το δικαίωμα να αξιολογήσουν 
εκπαιδευόμενους τους οποίους έχουν εκπαιδεύσει οι 
ίδιοι ως Εκπαιδευτές Εκπαιδευτών. 

8.9.3. Τα μέλη των Τριμελών Επιτροπών Πιστοποίησης 
Εκπαιδευτών Ενηλίκων προκειμένου να συμμετάσχουν 
σε διαδικασίες πιστοποίησης θα πρέπει να παρακο¬ 
λουθήσουν εξειδικευμένο πρόγραμμα κατάρτισης, την 
ευθύνη της διοργάνωσης του οποίου έχει το Ε.ΚΕ.ΠΙΣ. 

8.10 Έργο των Τριμελών Επιτροπών Πιστοποίησης 
Εκπαιδευτών Ενηλίκων 

8.10.1.Έργο των επιτροπών πιστοποίησης εκπαιδευτών 
ενηλίκων, είναι η τελική επιβεβαίωση της κατοχής των 
απαιτούμενων παιδαγωγικών γνώσεων και * δεξιοτήτων 
από την πλευρά των υποψηφίων για την άσκηση του 
ρόλου του εκπαιδευτή ενηλίκων. Ειδικότερα: 

• Οι δύο αξιολογητές, αξιολογούν την επάρκεια του 
περιεχομένου της μικροδιδασκαλίας με βάση ειδικά δια¬ 
μορφωμένα κριτήρια ως προς τους παρακάτω άξονες: 

- Στοχοθεσία και σαφήνεια του σχεδίου μικροδιδα- 
σκαλίας 

- Συνάφεια περιεχομένου με τους εκπαιδευτικούς στό¬ 
χους Σχέση ύλης - χρόνου 

- Σαφήνεια χρήσης εννοιών και ορολογίας Σαφής χει¬ 
ρισμός προφορικού λόγου Γλώσσα σώματος και χρήση 
του χώρου 

- Ορθή επιλογή, συνδυασμός και ευελιξία στην εφαρ¬ 
μογή των κατάλληλων εκπαιδευτικών τεχνικών και με¬ 
θόδων 

- Ενθάρρυνση - Συμμετοχικότητα 

- Διασφάλιση ισότιμης συμμετοχής σε μέλη Ευάλωτων 
Κοινωνικά Ομάδων 

- Κατάλληλη χρήση εποπτικών - τεχνολογικών μέσων 
ενώ 

• Ο παρατηρητής, έχει ως έργο τη διασφάλιση και 
επιβεβαίωση της τήρησης των όρων και προϋποθέσεων 
διεξαγωγής των διαδικασιών πιστοποίησης εκπαιδευ¬ 
τών ενηλίκων σύμφωνα με τα οριζόμενα στην παρούσα 
απόφαση. 

8.10.2. Με την ολοκλήρωση της διαδικασίας πιστοποί¬ 
ησης οι δύο αξιολογητές συντάσσουν και υπογράφουν 
το Έντυπο Αξιολόγησης της Μικροδιδασκαλίας. Στη 
συνέχεια συντάσσεται κοινή ΕισηγητικήΈκθεση, η οποία 
υπογράφεται από τα μέλη της Επιτροπής Πιστοποίησης 
εκπαιδευτών ενηλίκων. Στην ΕισηγητικήΈκθεση απο- 
τυπώνεται το αποτέλεσμα της αξιολόγησης από τους 
αξιολογητές και επιβεβαιώνεται η τήρηση των όρων 
και των προϋποθέσεων της διαδικασίας πιστοποίησης, 
από τον παρατηρητή. 

8.10.3. Ο φάκελος πιστοποίησης, μετά το πέρας της 
συμμετοχής του υποψηφίου στη διαδικασία πιστοποί¬ 
ησης περιλαμβάνει: 

- Τη βεβαίωση επιτυχούς παρακολούθησης πιστοποι¬ 
ημένου από το Ε.ΚΕ.ΠΙΣ. προγράμματος εκπαίδευσης 
εκπαιδευτών (πλην των υποψηφίων που διαθέτουν τα 
προσόντα που ορίζονται στο άρθρο 7.7.2. της παρούσας 
;πόφασης). 

- Το σχέδιο και το συνοδευτικό έντυπο ή/και ηλεκτρο¬ 
νικό υλικό της, μικροδιδασκαλίας. 

- Το έντυπο αξιολόγησης της μικροδιδασκαλίας. 

- Την εισηγητική έκθεση της επιτροπής πιστοποίησης 
και 

- Τη βιντεοταινία για κάθε υποψήφιο. 

Η ΕισηγητικήΈκθεση προωθείται στον Γενικό Διευθυ¬ 
ντή του Ε.ΚΕ.ΠΙΣ. προκειμένου να εισηγηθεί στο Διοι¬ 
κητικό Συμβούλιο τη χορήγηση ή μη της πιστοποίησης 
του υποψηφίου, σύμφωνα με τα οριζόμενα στο άρθρο 

9.1. της παρούσας απόφασης. 

8.11. Δευτεροβάθμια Διαδικασία Πιστοποίησης Εκ¬ 
παιδευτών Ενηλίκων. 

8.11.1. Σε περιπτώσεις όπου τα μέλη της τριμελούς 
επιτροπής πιστοποίησης εκπαιδευτών ενηλίκων δεν 
καταλήγουν σε ομόφωνη εκτίμηση σχετικά με τη δυ¬ 
νατότητα χορήγησης ή μη πιστοποίησης του υποψηφίου 
εκπαιδευτή ενηλίκων, τότε ο φάκελος πιστοποίησης του 
υποψήφιου παραπέμπεται σε Δευτεροβάθμιο Έλεγχο. 

8.11.2. Ο Δευτεροβάθμιος Έλεγχος διενεργείται από 
άλλον αξιολογητή, με αντίστοιχα των δύο αξιολογητών 
προσόντα, όπως αυτά ορίζονται στο όρθρο 8.9.1., ο οποί¬ 
ος ορίζεται με απόφαση του Δ.Σ. του Ε.ΚΕ.ΠΙΣ. 

8.11.3. Ο αξιολογητής, αφού εξετάσει τον φάκελο πι¬ 
στοποίησης του υποψηφίου, μπορεί - εφόσον κριθεί 
αναγκαίο - να ζητήσει την επανάληψη της διαδικασίας 
παρουσίασης από τον υποψήφιο της μικροδιδασκαλίας. 
Κατόπιν τούτων: 

- αποφαίνεται για τη χορήγηση ή μη της πιστοποίησης 
στον υποψήφιο 

- συντάσσει και υπογράφει εισηγητική έκθεση δευτε¬ 
ροβάθμιου ελέγχου 

- προωθεί τον φάκελο πιστοποίησης με το αποτέ¬ 
λεσμα της αξιολόγησης του υποψηφίου στον Γενικό 
Διευθυντή του Ε.ΚΕ.ΠΙΣ. προκειμένου να εισηγηθεί τη 
χορήγηση ή μη της πιστοποίησης του υποψηφίου, σύμ¬ 
φωνα με τα οριζόμενα στο άρθρο 9.1. της παρούσας 
Απόφασης. 

Άρθρο 9 

ΣΥΓΚΡΟΤΗΣΗ ΜΗΤΡΩΟΥ ΠΙΣΤΟΠΟΙΗΜΕΝΩΝ 
ΕΚΠΑΙΔΕΥΤΩΝ ΕΝΗΛΙΚΩΝ 
(ΜΗΤΡΩΟ Β’) 

9.1. Ο Γ ενικός Διευθυντής του Ε.ΚΕ.ΠΙΣ. λαμβάνοντας 
υπόψη τα αποτελέσματα της αξιολόγησης των τριμελών 


επιτροπών πιστοποίησης εκπαιδευτών ενηλίκων καθώς 
και τα αποτελέσματα του δευτεροβάθμιου ελέγχου - 
όπου απαιτείται - εισηγείται τη χορήγηση ή μη της 
πιστοποίησης του υποψηφίου στο Δ.Σ. του Ε.ΚΕ.ΠΙΣ. το 
οποίο και αποφασίζει τελικά. 

9.2. Τα επικυρωμένα από το Δ.Σ. αποτελέσματα κοι¬ 
νοποιούνται με σχετική Βεβαίωση στους υποψήφιους 
και δημοσιοποιούνται στο διαδίκτυο, στην ιστοσελίδα 
του, Ε.ΚΕ.ΠΙΣ (νννννν.θΚβρίδ.ρΓ). Οι επιτυχόντες στη δια¬ 
δικασία πιστοποίησης εντάσσονται στο Μητρώο των 
Πιστοποιημένων Εκπαιδευτών Ενηλίκων του Ε.ΚΕ.ΠΙΣ. 
(Μητρώο Β’). 

9.3. Το Μητρώο Πιστοποιημένων Εκπαιδευτών Ενηλί¬ 
κων απαρτίζεται από τα εξής Υπομητρώα: 

• Γενικό Υπομητρώο Πιστοποιημένων Εκπαιδευτών 
Ενηλίκων 

• Υπομητρώο Πιστοποιημένων Εκπαιδευτών Πληροφο¬ 
ρικής και Βασικών Δεξιοτήτων Πληροφορικής 

• Υπομητρώο Πιστοποιημένων Εκπαιδευτών «Επαγ¬ 
γελματικής Κατάρτισης Α.Ε.» (Ι.Ε.Κ. - Κ.Ε.Κ.) 

• Υπομητρώο Πιστοποιημένων Εκπαιδευτών Ο.Γ.Ε.Ε.Κ.Α. 
«Δήμητρα» 

• Υπομητρώο Πιστοποιημένων Εκπαιδευτών Ελληνικής 
Ένωσης Τραπεζών 

• Υπομητρώο Πιστοποιημένων Εκπαιδευτών Εκπαι¬ 
δευτών. 

9.4. Εκπαιδευτές που εντάσσονται στο Μητρώο Πι¬ 
στοποιημένων Εκπαιδευτών του Ε.ΚΕ.ΠΙΣ. και δεν συμ¬ 
μετέχουν ως εκπαιδευτές στην υλοποίηση ενεργειών 
κατάρτισης ενηλίκων εντός πέντε (5) ετών από την 
ημερομηνία λήψης της πιστοποίησης θα υποχρεούνται 
να παρακολουθήσουν σύντομο πιστοποιημένο από το 
Ε.ΚΕ.ΠΙΣ. πρόγραμμα κατάρτισης, προκειμένου να ανα¬ 
νεώσουν την ισχύ της πιστοποίησης τους, άλλως παύει 
ισχύουσα η πιστοποίηση τους. 

9.4.1. Το Ε.ΚΕ.ΠΙΣ. προκειμένου να ελέγχει τη συμμετο¬ 
χή σε προγράμματα κατάρτισης των ενταγμένων στα 
Μητρώα Εκπαιδευτών Ενηλίκων, καλεί τους υποψήφιους 
να υποβάλλουν στο Ε.ΚΕ.ΠΙΣ. κάθε πέντε (5) έτη από την 
ημερομηνία ένταξης τους στο Μητρώο Πιστοποιημένων 
Εκπαιδευτών του Ε.ΚΕ.ΠΙΣ. φάκελο με τη διδακτική τους 
εμπειρία. Οι υποψήφιοι θα πρέπει να τεκμηριώνουν δι¬ 
δακτική εμπειρία 150 ωρών στην εκπαίδευση/κατάρτιση 
ενηλίκων ανά πενταετία. Τα δικαιολογητικά που τεκμη¬ 
ριώνουν τη διδακτική εμπειρία αναφέρονται στο άρθρο 
6 της παρούσας Απόφασης. Η αξιολόγηση της διδακτι¬ 
κής εμπειρίας θα γίνεται βάσει της διαδικασίας που 
περιγράφεται στο άρθρο της 5 παρούσας Απόφασης. 

Άρθρο 10 

ΔΙΑΔΙΚΑΣΙΑ ΔΙΑΧΕΙΡΙΣΗΣ ΑΛΛΑΓΩΝ ΣΤΟΙΧΕΙΩΝ 
ΕΚΠΑΙΔΕΥΤΩΝ ΕΝΗΛΙΚΩΝ 

10.1. Για την πληρέστερη ενημέρωση των στοιχείων 
των ενταγμένων στα Μητρώα Εκπαιδευτών Ενηλίκων 
του Ε.ΚΕ.ΠΙΣ. (Εισαγωγικό Μητρώο και Μητρώο Πιστο¬ 
ποιημένων Εκπαιδευτών) και με στόχο τη συστηματική 
καταγραφή, την επικαιροποίηση και την αποτύπωση 
μεταβολών των στοιχείων που συγκροτούν τον ατομικό 
φάκελο του κάθε εκπαιδευτή, θεσμοθετείται Διαδικασία 
Διαχείρισης Αλλαγών. 

10.2. Οι εκπαιδευτές μπορούν να υποβάλλουν Αίτηση 
Διαχείρισης Αλλαγών διαρκώς και όποτε παρουσιάζεται 

μεταβολή στα στοιχεία τους, τα οποία εντάσσονται σε 
μία από τις παρακάτω κατηγορίες: 

10.2.1. Τροποποίηση ή/και συμπλήρωση Ατομικών Στοι¬ 
χείων 

10.2.2. Τροποποίηση ή/και συμπλήρωση Υπομητρώου 
Ένταξης 

10.2.3. Τροποποίηση ή/και συμπλήρωση της επαγγελ¬ 
ματικής εμπειρίας και αντιστοίχισής της σε ομάδα/ες 
επαγγελμάτων σύμφωνα με το εκάστοτε ισχύον Εθνικό 
Σύστημα Ταξινόμησης Επαγγελμάτων 

10.2.4. Συμπλήρωση τυπικών προσόντων ή/και πρό¬ 
σθετων στοιχείων 

10.2.5. Συμπλήρωση διδακτικής εμπειρίας 

10.3. Ειδικότερα, για τη Διαχείριση Αλλαγών Ατομικών 
Στοιχείων (Επώνυμο, Α.Δ.Τ, Α.Φ.Μ., Διεύθυνση, τηλέφω¬ 
νο, ΐαχ, ο - πποΐίΙ κ.λ.π.) των ενταγμένων στα Μητρώα 
Εκπαιδευτών Ενηλίκων του Ε.ΚΕ.ΠΙΣ. ισχύει η ακόλουθη 
διαδικασία: 

• Ο Εκπαιδευτής συμπληρώνει αίτηση διαχείρισης 
αλλαγής ατομικών στοιχείων - στοιχείων επικοινωνίας, 
στην οποία αναγράφει τα απαραίτητα ατομικά στοιχεία. 
Αποστέλλει τη συμπληρωμένη αίτηση ταχυδρομικώς ή 
και με φαξ στο Ε.ΚΕ.ΠΙΣ. μέχρις ότου τεθεί σε λειτουρ¬ 
γία το πληροφοριακό σύστημα και η φωνητική πύλη 
του Ε.ΚΕ.ΠΙΣ. οπότε η αλλαγή αυτών των στοιχείων 
θα γίνεται υποχρεωτικά με τη χρήση της παραπάνω 
υπηρεσίας 

• Η αίτηση εξετάζεται από το αρμόδιο τμήμα του 
Ε.ΚΕ.ΠΙΣ. 

• Το αποτέλεσμα του ελέγχου της αίτησης διαχεί¬ 
ρισης αλλαγών των προαναφερθέντων στοιχείων κα¬ 
ταχωρίζεται στη βάση δεδομένων του Ε.ΚΕ.ΠΙΣ. και η 
νέα κατάσταση δημοσιοποιείται στο διαδίκτυο, στην 
ιστοσελίδα του Ε.ΚΕ.ΠΙΣ. (νννννν.β^θρίε.ρΓ). 

10.3.1. Η διαχείριση αλλαγών ατομικών στοιχείων - 
στοιχείων επικοινωνίας θα γίνεται καθ’ όλη τη διάρκεια 
του έτους, εκτός των περιπτώσεων που η διαδικασία 
θα ρυθμίζεται διαφορετικά, με απόφαση του Δ.Σ. του 
Ε.ΚΕ.ΠΙΣ. 

10.4. Για όλες τις υπόλοιπες κατηγορίες στοιχείων 
(σημεία 10.2.2. έως και 10.2.5.) ακολουθείται η παρα¬ 
κάτω διαδικασία διαχείρισης αλλαγών 

Ο εκπαιδευτής υποβάλλει στο Ε.ΚΕ.ΠΙΣ.: 

• Αίτηση τροποποίησης ή/και συμπλήρωσης ανάλογα 
με την κατηγορία των στοιχείων που επιθυμεί να τρο¬ 
ποποιήσει συνοδευόμενη από όλα τα εκάστοτε απαι- 
τούμενα δικαιολογητικά, σύμφωνα με τα άρθρα 4 και 
6 της παρούσας Απόφασης και για το Υπομητρώο που 
υποβάλλει την αίτηση 

• Αποδεικτικό καταβολής χρηματικού ποσού σε τρα¬ 
πεζικό λογαριασμό του Ε.ΚΕ.ΠΙΣ., το ύψος του οποίου 
θα ορίζεται με απόφαση του Δ.Σ. του Ε.ΚΕ.ΠΙΣ. 

10.5. Αίτημα διαχείρισης αλλαγής μπορεί να υποβάλ¬ 
λεται διαρκώς. 

10.6. Η αίτηση παραλαμβάνεται από το Ε.ΚΕ.ΠΙΣ. και 
προωθείται για έλεγχο σύμφωνα με τα οριζόμενα στο 
άρθρο 5 της παρούσας Απόφασης. Οποιαδήποτε τροπο¬ 
ποίηση ή/και συμπλήρωση θα εξετάζεται επιπρόσθετα 
προς την τρέχουσα κατάσταση του εκπαιδευτή στο 
Μητρώο που είναι ενταγμένος (Μητρώα Α και Β). 

10.7. Το Δ.Σ. του Ε.ΚΕ.ΠΙΣ. αποφασίζει μετά από εισή¬ 
γηση του Γενικού Διευθυντή ή του Προϊσταμένου του 
Τομέα Πιστοποίησης την αποδοχή ή την απόρριψη της 


αίτησης. Η απόφαση του Δ.Σ. του Ε.ΚΕ.ΠΙΣ. κοινοποιείται 
εγγράφως στους ενδιαφερομένους και η νέα κατάσταση 
δημοσιοποιείται στο διαδίκτυο, στην κ/τοσελίδα του 
Ε.ΚΕ.ΠΙΣ. (νννννν.θ^θρίε.ρΐ') 

Άρθρο 11 

ΔΙΑΔΙΚΑΣΙΑ ΔΙΑΓΡΑΦΗΣ ΑΠΟ ΤΑ ΜΗΤΡΩΑ 
ΕΚΠΑΙΔΕΥΤΩΝ ΕΝΗΛΙΚΩΝ ΤΟΥ Ε.ΚΕ.ΠΙΣ. 

11.1. Όσοι επιθυμούν να διαγραφούν από το Εισαγωγικό 
Μητρώο Εκπαιδευτών Ενηλίκων (Μητρώο Α’) ή από το 
Μητρώο Πιστοποιημένων Εκπαιδευτών Ενηλίκων (Μη¬ 
τρώο Β’) υποβάλλουν σχετική Αίτηση στο Ε.ΚΕ.ΠΙΣ. Στη 
συνέχεια το αίτημα προωθείται στον Γ ενικό Διευθυντή 
του Ε.ΚΕ.ΠΙΣ. ο οποίος και εισηγείται σχετικά στο Δ.Σ. 
του Ε.ΚΕ.ΠΙΣ. Από τη λήψη της απόφασης του Δ.Σ. του 
Ε.ΚΕ.ΠΙΣ., θεωρείται ως μη εγγεγραμμένος στο αντί¬ 
στοιχο Μητρώο και ακολουθεί σχετική ενημέρωση του 
Μητρώου. Η σχετική απόφαση κοινοποιείται εγγράφως 
στον ενδιαφερόμενο. 

11.2. Σε κάθε περίπτωση που θα ληφθεί απόφαση από 
το Δ.Σ. του Ε.ΚΕ.ΠΙΣ. περί διαγραφής για οποιονδήποτε 
λόγο, εγγεγραμμένου από κάποιο Μητρώο της παρούσας 
Απόφασης, η εν λόγω διαγραφή θα ισχύει από τη λήψη 
της απόφασης αυτής και ακολούθως θα ενημερώνεται 
σχετικά το αντίστοιχο Μητρώο. Η σχετική απόφαση θα 
κοινοποιείται εγγράφως στον ενδιαφερόμενο. 

11.3. Όταν εκπαιδευτής που έχει διαγράφει από τα 
μητρώα εκπαιδευτών ενηλίκων του Ε.ΚΕ.ΠΙΣ. επιθυμεί 
να επανενταχθεί, υποβάλλει σε κάθε περίπτωση, αίτηση 
και πλήρη φάκελο υποψηφιότητας για το Εισαγωγικό 
Μητρώο Εκπαιδευτών Ενηλίκων του Ε.ΚΕ.ΠΙΣ., σύμφωνα 
με τα οριζόμενα στα άρθρα 4, 5, και 6 της παρούσας 
Απόφασης. Κατά τα λοιπά ισχύουν οι ορισμοί της πα¬ 
ρούσας Απόφασης, όπως όταν πρόκειται περί εντάξεως 
για πρώτη φορά, με τις εξής εξαιρέσεις: 

11.3.1. Στην περίπτωση που το άτομο που διαγράφτη¬ 
κε από το Εισαγωγικό Μητρώο Εκπαιδευτών Ενηλίκων 
είχε παρακολουθήσει επιτυχώς πιστοποιημένο από το 
Ε.ΚΕ.ΠΙΣ. πρόγραμμα εκπαίδευσης και εφ’ όσον δεν έχει 
παρέλθει διάστημα μεγαλύτερο των 24 μηνών από τη 
στιγμή που του χορηγήθηκε η βεβαίωση επιτυχούς πα¬ 
ρακολούθησης, δεν απαιτείται η εκ νέου παρακολούθη¬ 
ση του προγράμματος αυτού και 

11.3.2. Στην περίπτωση που εκπαιδευτής ενηλίκων έχει 
διαγράφει από το Μητρώο Πιστοποιημένων Εκπαιδευ¬ 
τών Ενηλίκων και εφ’ όσον δεν έχει παρέλθει διάστημα 
μεγαλύτερο των 36 μηνών από τη στιγμή που του χο¬ 
ρηγήθηκε πιστοποίηση, δεν απαιτείται ούτε η εκ νέου 
υποβολή φακέλου υποψηφιότητας για το Εισαγωγικό, 
Μητρώο, ούτε η εκ νέου παρακολούθηση προγράμμα¬ 
τος εκπαίδευσης (άρθρο 7), ούτε η εκ νέου συμμετοχή 
στη διαδικασία πιστοποίησης (άρθρο 8), παρά μόνον η 
υποβολή σχετικού αιτήματος. 

Άρθρο 12 

ΛΟΙΠΕΣ ΔΙΑΤΑΞΕΙΣ 

12.1. Οι Εκπαιδευτές Εκπαιδευτών που επελέγησαν 
βάσει της υπ’ αριθμ. 215/23.12.2002 Πρόσκλησης Εκδή¬ 
λωσης Ενδιαφέροντος και της υπ’ αριθ. 218/29.1.2003 
Απόφασης του Δ.Σ. του Ε.ΚΕ.ΠΙΣ και παρακολούθησαν 
επιτυχώς το πρόγραμμα εκπαίδευσης εκπαιδευτών που 
υλοποιήθηκε δυνάμει της υπ’ αριθμ. 2/2002 Διακήρυξης 

του Υπουργείου Εργασίας και Κοινωνικών Ασφαλίσεων, 
«Ανάπτυξη Μεθοδολογίας και Διδακτικού Υλικού για την 
Εκπαίδευση Εκπαιδευτών» πιστοποιούνται με απόφαση 
του Δ.Σ. του Ε.ΚΕ.ΠΙΣ, και εντάσσονται στο Μητρώο πι¬ 
στοποιημένων Εκπαιδευτών Ενηλίκων και συγκεκριμένα 
στο Γενικό Υπομητρώο Πιστοποιημένων Εκπαιδευτών 
Ενηλίκων και στο Υπομητρώο των Πιστοποιημένων Εκ¬ 
παιδευτών Εκπαιδευτών. 

12.2. Τα κριτήρια, οι όροι, οι προϋποθέσεις κ.λ.π. έντα¬ 
ξης ή/και παραμονής στα Μητρώα, Υπομητρώο κ.λ.π. 
της παρούσας Απόφασης και γενικώς οι διατάξεις της 
παρούσας Απόφασης είναι δυνατό να τροποποιηθούν, 
συμπληρωθούν, καταργηθούν κ.λ.π. οποτεδήποτε, ώστε 
να ανταποκρίνονται στις ανάγκες και στα σύγχρονα 
πρότυπα της εκπαίδευσης ενηλίκων. 

12.3. Κάθε άλλη λεπτομέρεια που δεν συμπεριλαμ- 
βάνεται στην παρούσα Απόφαση και προκύπτει κατά 
τη διαδικασία ένταξης των υποψηφίων στα Μητρώα 
Εκπαιδευτών Ενηλίκων και αφορά μεμονωμένες περι¬ 
πτώσεις, θα αντιμετωπισθεί με αποφάσεις του Δ.Σ. του 
Ε.ΚΕ.ΠΙΣ. 

12.4. Οι ενδιαφερόμενοι, προκειμένου να: 

• Υποβάλουν φάκελο υποψηφιότητας για ένταξη στο 
Εισαγωγικό Μητρώο Εκπαιδευτών Ενηλίκων του Ε.ΚΕ. 
ΠΙΣ. 

• Συμμετέχουν στη διαδικασία πιστοποίησης 

• Υποβάλουν φάκελο διαχείρισης αλλαγών των στοι¬ 
χείων τους (πλην των ατομικών τους στοιχείων) 

καταβάλλουν στους τραπεζικούς λογαριασμούς του 
Ε.ΚΕ.ΠΙΣ: 

• στην Εθνική Τράπεζα της Ελλάδος στον υπ’ αριθμ. 
159/540107-06 λογαριασμό είτε 

• στην Τράπεζα Αττικής στον υπ’ αριθμ. 865/ 
84297241 


αντίστοιχα με την αίτηση χρηματικά ποσά το ύψος των 
οποίων θα ορίζεται με απόφαση του Δ.Σ. του Ε.ΚΕ.ΠΙΣ. 

12.5. Η αξιολόγηση των αιτήσεων υποψηφιότητας για 
ένταξη στο Εισαγωγικό Μητρώο Εκπαιδευτών Ενηλίκων 
του Ε.ΚΕ.ΠΙΣ. θα πραγματοποιείται σε εύλογο χρονικό 
διάστημα. 

Άρθρο 13 
ΚΑΤΑΡΓΗΣΗ Υ.Α. 

13.1. Από τη δημοσίευση της παρούσας καταργείται και 
αντικαθίσταται η υπ’ αριθμ. 105128/8.1.2001 απόφαση του 
Υπουργού Εργασίας και Κοινωνικών Ασφαλίσεων περί 
συγκρότησης Μητρώου Εκπαιδευτών/τριών Σ.Ε.Κ. Οι εκ¬ 
παιδευτές Σ.Ε.Κ. που έχουν ενταχθεί στο Μητρώο Εκπαι- 
δευτών/τριών Σ.Ε.Κ. του Ε.ΚΕ.ΠΙΣ. βάσει της προαναφερθεί- 
σας Απόφασης εντάσσονται αυτομάτως στο Εισαγωγικό 
Μητρώο Εκπαιδευτών Ενηλίκων του Ε.ΚΕ.ΠΙΣ. σύμφωνα με 
τα οριζόμενα στην παρούσα απόφαση και συγκεκριμένα 
στο Γενικό Υπομητρώο Εκπαιδευτών Ενηλίκων ή/και στο 
Υπομητρώο Εκπαιδευτών Πληροφορικής, ανάλογα με τα 
προσόντα τους και την κατηγορία στην οποία είχαν εντα¬ 
χθεί στο Μητρώο Εκπαιδευτών/τριών Σ.Ε.Κ. του Ε.ΚΕ.ΠΙΣ. 

Αρθρο 14 

14.1. Η παρούσα απόφαση ισχύει από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΠΡΟΣΤΑΣΙΑΣ 

X. ΦΩΛΙΑΣ Π. ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θΐ.ςιΐ' - θ-ηπ3ίΙ: \Λ/θ6Γη35ίβΓ @ θ1-9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

ΕΘΒΟ 

Τεύχος 

Περίοδος 

ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοιη και μέχρι 100 σελίδες σε 5 θυτο προσαυξανόμενη κατά 
1 θυΐΌ ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ίπΙθΓΠθΙ : ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηεΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυιτ>, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ουίΌ. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















